Jedan od projekata koji se finansira s kantonalnog nivoa iz ministarstva za poljoprivredu, vodoprivredu i šumarstvo, a koji još nije dovršen je izgradnja fekalne kanalizacije u Naselju Carica. Do sada je realizovan sa oko 170 000 KM – izjavila je za Radio Q ministrica Džonlagić.\n“Moram naglasiti da u ovom projektu, Agencija slivovi rijeke Save učestvuje sa 150 000 KM, općina Visoko sa 20 000 KM. Ministarstvo je do sada u ovaj projekat uložilo 20 000 KM, a planirano je još 30 000 KM. Zbog toga što nije urađena kvalitetna priprema odnosno nisu riješeni imovinskih odnosi i građevinska dozvola, što je obaveza općine, sad smo došli u situaciju da na dvije lokacije u krugu građevinskog preduzeća Zvijezda, koja iz nekih razloga osporava prolazak kanalizacije tom lokacijom, ne možemo dovršiti ovaj projekat. Aneks ugovora na 29 000 KM i 19 000 KM za završetak ovog projekta ja sam odbila da potpišem dok se ne riješe ovi imovinski odnosi, odnosno dok ne bude obezbjeđena građevinska dozvola” – ističe ministrica Džonlagić.\nPrema njenim riječima, tender je bio raspisan u oktobru prošle godine i ovo je ministarstvo “prešlo” preko činjenice da nije obezbijeđena građevinska dozvola, zbog bojazni da ne propadne planiranih 150 000 KM čemu je mogla doprinjeti transformacija javnog preduzeća u agenciju i kraj budžetske godine.\n“Ja sam početkom januara potpisala ovaj ugovor očekujući da će općina Visoko obezbijediti građevinsku dozvolu u narednih nekoliko mjeseci, a ne da se dovedemo u situaciju da imamo obezbjeđena sredstva koja stoje godinu dana, ne možemo da završimo ovaj projekat. Sve što se do danas uradilo je nekih stotinjak metara kroz krug Zvijezde. Imam informaciju da postoji još jedan problem na privatnoj parceli. Ne znam zašto se to još ne rješava, da i ovaj projekat kompletiramo i zatvorimo finansijsku konstrukciju od 220 000 KM”.\nPrema riječima ministrice Džonlagić završeni vodovod u Tušnjićima mogao bi biti prvi vangradski vodovod na kojem će se početi primjenjivati Zakon o vodama. Naime, vlasnici mjesnih vodovoda su dužni bezbijediti tekuće investiciono održavanje mjesnog vodovoda, sredstva za amortizaciju i troškove pregleda ispravnosti vode za piće.\n“Svi mjesni vodovodi koji služe za snadbjevanje vodom za piće preko 500 stanovnika, mogu se uz saglasnost vlasnika u roku od pet godina od stupanja na snagu Zakona o vodama, predate na upravljanje komunalnom preduzeću iz ove oblasti” – istakla je Džonlagićeva te naglasila da stanovnici moraju da shvate da se voda mora plaćati. Cijena isporučene vode iz lokalnog vodovoda ne može biti ispod cijene kojom se ne mogu pokriti troškovi njenog održavanja (tekuće održavanje, amortizacija i ispitivanje vode) .\nTrebat će vremena da se ljudi upoznaju s novitetima, da se utvrdi način prikupljanja sredstava i iznos, a ministrica Džonlagić je mišljenja da bi veći vodovodi trebali preći u upravljanje konunalnih preduzeća, što bi olakšalo dotok vode prilikom kvarova i ispravnosti vode za piće.\nVodovod Tušnjići čija je finansijska konstrukcija iznosila 281 000 KM, 100 000 KM je finansirala Agencija slivovi rijeke Save , te kantonalno ministarsvo poljoprivrede, vodoprivrede i šumarstva sa 181 000 KM, što znači da je cijeli projekat finansiran s kantonalnog nivoa.\nMirzeta Džonlagić istakla je i radove na vodovodu u BMahali koji je finasiran iz fonda vodnih naknada sa 25 677 KM čija je realizacija u toku.


Zasjedanje Parlamenta BiH bi u ovom trenutku bilo visokorizično\n01.04.2020 / 12:43 KORONAVIRUS - Borjana Krišto\nZamjenica predsjedavajućeg Predstavničkog doma Parlamentarne skupštine BiH Borjana Krišto smatra da bi zasjedanje parlamenta u ovom trenutku bilo visokorizično.\n"Predstavnički dom Parlamentarne skupštine BiH u ovom trenutku ni po Poslovniku, ni po Ustavu nema uslova da djeluje i održava sjednice, izuzev onako kako je to navedeno u Poslovniku", rekla je Krišto Srni.\nOna je navela da sutra neće biti zvanične sjednice Kolegijuma doma, nego će biti održane konsultacije i razgovor koji članovi imaju svakodnevno, te da će razmijeniti informacije o situaciji u vezi sa virusom korona.\n"Naravno da se pojedinačno čujemo i sa poslanicima u okviru svog kluba, a i sa drugima. Moja ideja je bila da nastavimo komunikaciju i da razgovaramo o nekim stvarima vezanim za nadležnosti parlamenta. Situacija je takva da mi nismo direktno vezani ni za izvršnu vlast niti za neke štabove, nego smo zakonodavna vlast i trebamo pratiti odluke struke i stavove kriznih štabova na različitim nivoima", rekla je Krišto.\nNa pitanje da li novonastala situacija može uticati na usvajanje budžeta institucija BiH, Krišto je podsjetila da je Vijeće ministara, osim Nacrta budžeta, usvojio i odluku o privremenom finansiranju.\n"S obzirom na nadležnosti nivoa BiH, ne vidim nijedan razlog da će na bilo koji način biti dovedeno u pitanje funkcionisanje institucija sa odlukom o privremenom finansiranju. Kada budžet dođe iz Predsjedništva BiH na parlamentarnim tijelima će se odlučiti o procedurama - na Kolegijumu, nadležnim komisijama, sve u skladu sa Poslovnikom", rekla je Krišto.\nKomentarišući inicijativu svog kolege iz Kolegijuma doma Denisa Zvizdića da bi trebalo donijeti odluku da se plaćanje PDV-a pomjeri sa 10. u mjesecu za kraj mjeseca, Krišto je istakla da o tome svoj stav treba reći struka, a ne politika.\nPredsjedavajući Predstavničkog doma Parlamentarne skupštine BiH Denis Zvizdić izjavio je ranije da će u četvrtak, 2. aprila, biti održana sjednica Kolegijuma ovog doma na kojoj će biti razgovarano o tehničkim modalitetima rada Doma.


(Ne)društvene mreže: ljubomora onlajn prijatelja izaziva negativna osećanja (Ne)društvene mreže: ljubomora onlajn prijatelja izaziva negativna osećanja – Personal magazin\nDruštvene mreže prvobitno su kreirane sa ciljem da pomognu korisnicima da budu u kontaktu sa prijateljima, kao i da dele svoje uspomene sa drugim ljudima. Međutim, rezultati nedavnog istraživanja koje…\nDruštvene mreže prvobitno su kreirane sa ciljem da pomognu korisnicima da budu u kontaktu sa prijateljima, kao i da dele svoje uspomene sa drugim ljudima. Međutim, rezultati nedavnog istraživanja koje je sprovela kompanija Kaspersky Lab ukazuju na činjenicu da društvene mreže kod mnogih ljudi izazivaju negativna osećanja.\nBorba za „lajkove“ igra glavnu ulogu u ovom problemu, pri čemu je veliki broj ljudi nezadovoljan ako ne dobije dovoljno lajkova na određeni post. Čak 42 odsto ispitanika izjavilo je da su ljubomorni kada njihovi prijatelji dobiju više lajkova na određeni post. Pored toga, istraživanje je pokazalo da su ljudi generalno zavidni kada vide da njihovi prijatelji vode naizgled interesantnije živote, na osnovu onoga što mogu da vide na društvenim mrežama.\n(Ne)društvene mreže: ljubomora onlajn prijatelja izaziva negativna osećanja was last modified: January 16th, 2017 by Redakcija


Susret Zenka- Ozdemir: Čvrsta osnova saradnje izgrađena na poštovanju starih vrijednosti\nDatum objave: 25.08.2017 14:27 | Autor: PR služba\nMinistar za ljudska i manjinska prava Mehmed Zenka razgovarao je danas sa direktorom turskog kulturnog centra u Podgorici Junus Emra, Džihanom Ozdemirom o tekovini zajedničke istorije i razvijajanju prijateljskih međuljudskih odnosa, kulturi, običajima i tradiciji Republike Turske i Crne Gore.\nZenka je, vrednujući pojam interkulturalnosti, istakao da je za kvalitetan suživot neophodno ponavljati dobra iskustva i učiti iz loših, te da storija naših naroda predstavlja nepresušnu riznicu podataka, ali da ne smije imati jednoličan karakter.\nPoštujući sve novine koje je donijelo savremeno doba, moramo imati čvrstu osnovu izgrađenu ipak na poštovanju starih vrijednosti, rekao je Zenka i naveo da je Crna Gora u tome uspostavila dobar balans.\nKao mala država, Crna Gora ima jasne ambicije koje ostvaruje utvrđenom dinamikom. Nakon ulaska u NATO alijansu, pokazala je rezultat svoje upornosti i odgovornosti u tim nastojanjima, zaključeno je tokom razgovora.\nGospodin Ozdemir istakao je važnost predstavljanja i njegovanja dobrih bilateralnih odnosa dvaju država, ali prije svega i naroda u Republici Turskoj i u Crnoj Gori.\nS tim u vezi, sagovornici su razgovarali detaljnije o planovima za promociju sfere interkulturalnosti i istorijske baštine. Planirano je da prva projektna aktivnost Ministarstva za ljudska i manjinska prava i Turskog kulturnog centra Junus Emra bude na regionalnom nivou, dok se njena realizacija očekuje u novembru ove godine.


26. jun 2017 – Međunarodni dan protiv zloupotrebe i krijumčarenja droge – “Prvo Saslušaj” – Zavod za javno zdravlje Sombor\n26. jun 2017 – Međunarodni dan protiv zloupotrebe i krijumčarenja droge – “Prvo Saslušaj”\nSlogan kampanje za 2017. godinu je „Prvo saslušaj” (link: https://trello.com/b/HjGBk2El/2017-international-day-against-drug-abuse-and-illicit-trafficking) i isti je kao i 2016. godine nadovezujući se na uspeh postignut u prethodnom periodu. Ovim sloganom nastavlja se sa ukazivanjem da je najpre saslušati dete ili mladu osobu, prvi i osnovni korak koji treba učiniti kako bi im se pružila pomoć u njihovom zdravom odrastanju i bezbednom razvoju.\nCilj kampanje je podrška prevenciji upotrebe droga koja je zasnovana na naučnim dokazima o efikasnosti, kao i povećanje efektivnog investiranja za dobro dece i mladih. Prevencija u oblasti zloupotrebe psihoaktivnih supstanci je sklop psiholoških, socijalnih, pravnih i zdravstvenih aktivnosti sa ciljem sprečavanja oštećenja zdravlja, nastanka bolesti i posledica izazvanih rizičnim ponašanjem, tj. korišćenjem psihoaktivnih supstanci. Glavni ciljevi prevencije su:\n1. sprečavanje konzumiranja psihoaktivnih supstanci,\n2. odlaganje konzumiranja psihoaktivnih supstanci i\n3. sprečavanje da oni koji eksperimentišu sa drogama postanu korisnici visokog rizika i zavisnici od droga.\nDetinjstvo i adolescencija su periodi značajnog razvoja i mogućnosti, ali i periodi kada su deca i adolescenti posebno osetljivi na rizična ponašanja, uključujući i upotrebu duvana, alkohola i droga. Većina mladih nikada neće koristiti droge, ali oni koji hoće su često pogođeni i faktorima koji su van njihove kontrole kao što su siromaštvo, izloženost nasilju, nedostatak roditeljske brige i ljubavi i provođenje vremena sa vršnjacima koji se rizično ponašaju, kriminal. Posebno je važno razvijati i sprovoditi programe namenjene osetljivim grupama mladih tj. mladima pod povećanim rizikom za korišćenje psihoaktivnih supstanci, a ne manje važno je i uključivanje roditelja u preventivne aktivnosti.\nInstitut za javno zdravlje Srbije „Dr Milan Jovanović Batut” i mreža instituta/zavoda za javno zdravlje obeležavaju Međunarodni dan protiv zloupotrebe i krijumčarenja droga organizovanjem različitih aktivnosti kao što su javne manifestacije, predavanja i tribine za roditelje i decu, priprema i/ili distribucija informativnog materijala za stanovništvo. Sve aktivnosti podrazumevaju i intenzivnu saradnju sa svim sektorima društva i medijima. Značajno je učešće škola, roditelja, policije, radno aktivnog stanovništva i poslodavaca, medija, verskih zajednica, zdravstvenih radnika, udruženja građana i drugih u aktivnostima koje imaju za cilj smanjenje zloupotrebe droga.\nOvogodišnja kampanja šalje korisne poruke svim partnerima u prevenciji zloupotrebe psihoaktivnim supstancama, roditeljima, nastavnicima, radnicima u prevenciji kao i u policiji.\nRoditelji imaju najveći uticaj na razvoj svoga deteta pa otuda i odgovornost i mogućnost da se reaguje u teškim i neželjenim stuacijama. Što je jača veza i veća bliskost dece sa roditeljima to je manje rizičnog ponašanja. Taj dobar odnos sa decom počinje prvim korakom u kojem treba saslušati dete. Čak i kratko vreme svakodnevno provedeno sa detetom, ali sa punom pažnjom roditelja na njega, može mnogo pomoći u njegovom razvoju i sprečavanju rizičnog ponašanja. Dete treba pohvaliti kada to zaslužuje, upoznati ga jasno sa pravilima ponašanja, a kada ih prekrši mirno i razumno izneti posledice. U razgovoru sa detetom treba ga pitati šta mu je potrebno i kako planira svoje aktivnosti, gde će biti i sa kim će provoditi vreme i u tome pružiti pomoć onda kad je potrebno. Treba imati u vidu da se i roditelji zajedno sa decom razvijaju i mogu postajati uvek bolji, dok deca mogu napredovati u školi kao i u privatnom životu. U mnogim zemljama su implementirani programi za podršku porodici i razvoju porodičnih veština i daju ohrabrujuče rezultate.\nNastavnicima koji inače imaju veliki uticaj na proces odrastanja dece i razvoj njihove ličnosti se poručuje da se informišu i podrže kreiranje preventivnih programa zasnovanih na dokazima, da primenjujući te programe obrate pažnju na odnose među decom i osećaj pripadnosti koje dete ima u školi jer se pokazalo da su ona deca koja imaju osećaj pripadnosti manje podložna rizičnom ponašanju. Takođe je bitno da nastavnici, pre svega, izgrade dobar odnos sa decom, da umeju da ih saslušaju sa razumevanjem i empatijom, zatim da podržavaju razvoj njihovih ličnosti razvijanjem ličnih i socijalnih veština razlilčitim aktivnostima. Nastavnici treba da učine sve što je moguće da se deca zadrže u školi negovanjem dobre atmosfere u školi u kojoj bi se deca motivisala za različite aktivnosti i razvijala sve svoje potencijale.\nZdravstveni radnici i saradnici koji se bave prevencijom zloupotrebe psihoaktivnih supstanci za kreiranje i realizaciju svojih preventivnih programa treba da koriste činjenice o različitim faktorima rizika na decu i mlade da koriste droge kao što su: porodični odnosi i naročito konflikti, ekonomski uslovi, posebno siromaštvo, uticaj medija, laka dostupnost i ponuda droga, zakonska regulativa u zejdnici itd. Pri tome treba uvek imati u vidu osetljive grupe dece koje treba najpre saslušati jer je njima često potrebna veća podrška za ravoj veština koje bi ih činile otpornim na negativne uticaje i faktore rizika okoline. Pokazalo se u mnogim zemljama da prevencija zasnovana na dokazima daje rezultate tako što smanjuje broj dece koja imaju rizično ponašanje i koriste drogu i odražava se na pozitivne efekte u socijalnim odnosima dece sa okolinom kako u školi tako i u porodici.\nRadnicima u policiji se poručuje da imaju u vidu rizike koje donosi mladost i adolescencija u kojoj mnogi imaju sklonosti da ispituju svoje potencijale upuštajući se u rizična ponašanja tako da se može očekivati i korišćenje psihoaktivnih supstanci. Oni treba da u svojim preventivnim aktivnostima imaju sluha za informacije koje dobijaju od dece i omladine kako bi to primenili u pomoći i zaštiti koju pružaju deci u njihovom odrastanju. Poznato je da su policijske službe korisni partneri kako u prevenciji nasilja i kriminala tako i u prevenciji zloupotrebe psihoaktivnih supstanci.\nUključivanje što većeg broja partnera u obeležavanje Svetskog dana protiv zloupotrebe i nezakonite trgovine drogama kao značajnog datuma iz Kalendara zdravlja, doprinosi daljem jačanju međusektorske saradnje u oblasti smanjenja ponude i potražnje droga i unapređenju javnog zdravlja.\nViše informacija o učestalosti korišćenja droga u Srbiji\nNacionalno istraživanje o stilovima života stanovništva Srbije 2014. godine – korišćenje psihoaktivnih supstanci i igre na sreću\nViše informacija o prevenciji zloupotrebe psihoaktivnih supstanci\nPrevencija zlopupotrebe psihoaktivnih supstanci – Pitanja i odgovori\nPrevencija zloupotrebe psihoaktivnih supstanci – preporuke za mlade\nPrevencija zloupotrebe psihoaktivnih supstanci – vodič za radionice sa mladima\nZoran Kosanović2017-06-16T10:49:02+02:0016.jun 2017|Kampanje|


Otvoreni dan - Januar | Nova Iskra\nOtvoreni dani Nove Iskre održavaju se najmanje jednom mesečno, i prilika su za širu javnost i zainteresovane profesionalce da se u neformalnoj atmosferi upoznaju sa prostorom, timom i aktivnostima novootvorenog dizajn inkubatora u Beogradu.\nTokom čitavog dana, Nova Iskra biće otvorena za sve zainteresovane, a članovi Nova Iskra tima biće tu da odgovore na sva pitanja i predstave vam prostor.\nDrugi po redu Otvoreni dan zakazan je za petak, 11. januar, kada će u periodu od 10 do 19 časova naša vrata biti otvorena. Ovo će biti i prilika za sve zainteresovane za članstvo u DESIGNERS LAB-u, co-working segmentu Nove Iskre, da upoznaju prostor i uslove rada, kao i da dobiju sve neophodne informacije iz prve ruke. Kafa, čaj i Nova Iskra vas očekuju na adresi Gavrila Principa 43!


Tajni Bajdenovi pregovori: Razgovarao sa ljutim neprijateljem Amerike dok je Tramp još bio predsednik - 22.01.2021, Sputnik Srbija\nTajni Bajdenovi pregovori: Razgovarao sa ljutim neprijateljem Amerike dok je Tramp još bio predsednik\nČlanovi tima novog američkog predsednika Džoa Bajdena pregovarali su sa Iranom o nuklearnom sporazumu dok je još trajao mandat Donalda Trampa. Tajni pregovori... 22.01.2021, Sputnik Srbija\nsvet, vesti, džo bajden, iran, nuklearni sporazum\n© AP Photo / Patrick SemanskyNovoizabrani predsednik Džo Bajden i njegova supruga Džil izlaze na 59. predsedničku inauguraciju na američkom Kapitolu u Vašingtonu\nPregovori Bajdenovog tima i predstavnika Irana traju već tri nedelje, preneo je francuski „Figaro“, pozivajući se na neimenovane izvore, bliske „krugovima moći u Teheranu“.\n„Razgovori su vođeni u Njujorku između Madžita Tahta Ravančija, iranskog predstavnika u Ujedinjenim nacijama i članova Bajdenovog tima. Uskoro ćemo saznati da li su bili uspešni“, rekao je izvor „Figaroa“.\nFrancuski list navodi da velike evropske zemlje, kao što su Francuska, Velika Britanija i Nemačka, nisu bile upoznate sa tim razgovorima.\nTrampova administracija bila je u veoma napetim odnosima sa Iranom, a iranski predsednik Hasan Rohani, na dan Bajdenove inauguracije, pozvao je novog američkog predsednika da vrati SAD u nuklearni sporazum. Teheran je izrazio spremnost da „u potpunosti poštuje odredbe sporazuma ukoliko je Bajdenova administracija spremna na isto i ukoliko je spremna da mu se vrati, bez postavljanja novih uslova“.\nSjedinjene Države povukle su se iz tog sporazuma 2018. godine, a Iran je tada zapadnim zemljama dao rok od godinu dana da naprave trgovinske mehanizme kako bi bile izbegnute američke sankcije. Budući da to nije uspelo, Teheran je saopštio da odustaje od nekih odredbi sporazuma, ali da nema nameru da razvija nuklearno naoružanje. Takođe, Iran je naveo da je spreman da se vrati sporazumu kada i SAD učine isto.\nNuklearni sporazum potpisali su 2015. godine Iran, SAD, Rusija, kina, Velika Britanija, Francuska, Nemačka i Evropska unija. On je predviđao ukidanje sankcija Iranu u zamenu za obavezu Teherana da redukuje svoj nuklearni program i da se obaveže kako neće razvijati nuklearno oružje.


Mahmud Abas raspustio vladu i proglasio vanredno stanje\nPalestinski predsednik Mahmud Abas proglasio je vanredno stanje zbog žestokih sukoba koji već nekoliko dana traju izmedju njegovog pokreta Fatah, i rivalske frakcije Hamas.\nKako je navedeno, Abas je takodje raspustio vladu nacionalnog jedinstva u kojoj učestvuju Hamas i Fatah, a uskoro se očekuje i formalno saopštenje. Ekstremisti iz Hamasa danas su zauzeli sedište bezbednosnih snaga Fataha u Pojasu Gaze.\nHamasovi ekstremisti su podigli svoju zastavu na štab Preventivne službe bezbednosti u gradu Gazi, jedno od poslednjih uporišta Fataha na tom području.\nU današnjim borbama je poginulo najmanje 25 ljudi, tako da je broj poginulih u šestodnevnim okršajima dostigao gotovo stotinu. Hamas preuzima kontrolu nad Pojasom Gaze, ali Fatah i dalje drži Zapadnu obalu, gde je i sedište palestinskog predsednika Mahmuda Abasa.\nPalestinci su u međuvremenu saopštili da su u Rafi na jugu Pojasa Gaze, Izraelci tenkovskom granatom ubili najmanje četiri Palestinca, među kojima su i deca, dok Izrael demantuje tu vest.\nDržavni sektretar, Kondoliza Rajs, kazala je novinarima da SAD u potpunosti podržavaju Abasa u sukobu sa Hamasom, ističući da je Abas iskoristio svoje zakonsko pravo kao predsednik palestinske samouprave da bi odgovorio na nasilje.\nRajsova je telefonom razgovarala sa Abasom nedugo pošto je objavio da uvodi vanredno stanje i da raspušta vladu koju predvodi Ismail Hanijeh iz Hamasa.\nPrethodno je portparol Stejt Departmenta Šon Mekormak izjavio je da državni sekretar Kondoliza Rajs i drugi zvaničnici u Vašingtonu vode hitne konsultacije sa arapskim liderima o najboljim načinima da se pomogne Abasu.\nMekormak je izmedju ostalog naveo da je Rajsova razgovarala sa svojim egipatskim kolegom Ahmedom Abulom Geitom o načinima da Egipat ojača granicu sa Gazom kako bi se sprečilo krijumčarenje oružja Hamasu.


Australija: Poziv na promenu zaveta ćutanja Rimokatoličke crkve\nGeneralni guverner Australije Piter Kozgrouv potpisuje dokument posle primanja izveštaja kraljevske komisije.\nAustralijski zvaničnici su posle istrage seksualnog zlostavljanja dece preporučili da se Rimokatolička crkva ne poziva na svoj zavet ćutanja kada neko tokom ispovedi prizna zlostavljanje.\nAustralijska kraljevska komisija dostavila je izveštaj o institucionalnom reagovanju na seksualno zlostavljanje dece, posle petogodišnje istrage u kojoj je prikupila iskaze više od 8.000 žrtava seksualnog zlostavljanja. Više od 60 odsto onih koji su preživeli zlostavljanje su katolici.\nAustralijski nadbiskup Entoni Fišer, predsednik Konferencije australijskih katoličkih biskupa rekao da nije u mogućnosti da povuče zavet ćutanja, jer je kazna za bilo kog sveštenika koji prekrši taj zavet ekskomunikacija, odnosno isključenje sveštenika iz crkve.\nU izveštaju se takođe preporučuje ukidanje obaveznog celibate za sveštenike, za koji se kaže da je jedan od faktora, koji doprinosi seksualnom slostavljanju dece. Australijski premijer Malkolm Turnbul, takođe katolik, preporučio je svim građanima da pročitaju izveštaj i ocenio da otkrića do kojih se došlo u izveštaju predstavljaju nacionalnu tragediju.


Država preduzima mera za pomoć poljoprivrednicima\nNa predlog udruženja žitara ministar poljoprivrede Branislav Nedimović odobrio je da izvozne kvote za pšenicu umesto mesečnih budu tromesečne, a država preduzima potrebne mero da pomogne svim poljoprivrednim proizvođačima – kako ratarima, tako i voćarima i sto.\nDržava pomaže svim poljoprivrednicima, izjavio je za Tanjug savetnik ministra Goran Đaković i kao primer naveo da je stočarima u poslednjem kvartalu podignuta premija za pet dinara.\n„Koliko razmišljamo o njima dokaz je i to da smo im za prvi kvartal podigli iznos premija za njihove proizvode i isplatili oko tri milijarde dinara subvencija“, ukazao je Đaković.\nIstakao je da je to znak da država ne pomaže samo ratarima, koji su već dobili dvostruko veću subvenciju po hektaru nakon što su poskupela đubriva.\n„Mi smo kao Ministarstvo poljoprivrede tu i da brinemo o drugima poput stočara, voćara ili malinara kojima se sada primiče berba i nadamo se da će biti zadovoljni ovom cenom od oko 600 dinara“, kazao je Đaković.\nĐaković je naglasio da je ministar Nedimović konstantno u kontaktu em poljoprivrednicima, koji treba da se unaprede i organizuju za posao kojim žele da se bave, uključujući i radnu snagu.\nGovoreći o bilansima pšenice čija žetva predstoji, Đaković je naveo da je pšenica zasejana na 632.000 hektara, što je 32.000 više nego lane, kada su prinosi bili oko 3,5 milion tona.\n„Ove godine se očekuje pet tona po hektaru ili 3,2 miliona tona, a najvažnija poruka je da ćemo imati dovoljno hrane, pre svega brašna“, rekao je Đaković.


Da obezbedi decu sa sigurnom iskustvo na Webu, roditelji traže način da nadgledaju aktivnosti tinejdžera preko Interneta. Porodica raиunara Ovde je dostupan da vam dozvoljavaju da nadgledate tačno kako Kućni računar koristi vođenje evidencije svih korisnika’ aktivnosti.\nKao raиunara je kompletan windows program za nadgledanje, Porodica raиunara vam omogućava da pratite sve aktivnosti na kućnom računaru sistem od dece, bracni drug u njihovom odsustvu.\nPorodica raиunara za roditeljski nadzor\nOvih dana, kao računari i Internet postati jedan od centara zabave i obrazovanja za decu u porodicama, naprednu tehnologiju, porodica raиunara, takođe kreće napred da spasi našu decu od predatore kao tamne strane Interneta. Porodica raиunara omogućava vam da pripazi na aktivnosti svoje dece na lični računar. Porodica raиunara u osnovi je kompjuterski nadzorni program koji može da pokrene nevidljivo i samim tim porodica raиunara pruža Mod. Korisnici, Tvoja deca, Mogu ’ t otkrije prikradaju porodice raиunara. Ali možete definisati interventni tasteri za pristup do kontrole i opcije od porodice raиunara.\nPorodica raиunara za hvatanje varanje supružnika\nVećinu vremena, deca nisu ’ t jedini ciljeve koji možda treba posmatrati sa je porodica raиunara. Ako je vaš partner provodi puno vremena, kao i novac na Internetu ili flertovanje sa neto prijateljima, Onda da nešto naći i eliminisati tvoje sumnjive porodice raиunara mogao voditi. Porodica raиunara snima svaki otkucani pritiske na tastere, poštanske poruke, korisnička, lozinke, i svaka posećenih lokacija. Porodica raиunara je takođe pametan nadzor program ima mogućnost ubacivanja slike ekrana na varanje supružnika ’ s aktivnosti.\nMožete pregledati datoteke evidencije, uključujući sačuvane lozinke i tekst, u svoje e-mailove, u svakom trenutku. Zadržavanjem strogim okom na decu ili partneri sa porodice raиunara, To su sve veće i presovane na željeni način. Porodica raиunara metod može biti dobar izbor za roditelje i supružnika.\nOznake: Porodica raиunara, raиunara, raиunara nadzorni program, Roditeljski nadzor


DEMONTAŽA JE POČELA: Haos se ne može zaustaviti i to zbog ova 3 razloga | WebTribune\nHome IZBOR DEMONTAŽA JE POČELA: Haos se ne može zaustaviti i to zbog ova 3 razloga\nSistem Zapada je zasnovan na pljačkanju i bez toga ne može da postoji. Međutim, nema ko više da se opljačka. Rusija, Kina i mnoge države koje idu njihovim stopama odbijaju da se odreknu svog bogatstva koje Zapad želi za sebe jer bez tog bogatstva zapadni sistem ne može da opstane. Zato se međunarodni bankari pripremaju za promene u globalnoj ekonomskoj paradigmi.\nOn je rekao da ima jako puno činjenica koje ukazuju na to da bankari nameravaju da rasparčaju i destabilizuju finansijski sistem koji su sami stvorili.\nZašto je Švajcarska odustala od tajnovitosti banaka, a Kipar uništio temelje svog prosperiteta time što je opljačkao ulagačke kiparskih banaka?\nZašto su „nezavisni novinari“ počeli da uništavaju ofšor tajne i obelodanjuju malverzacije zapadnjačkih političara u sklopu skandala „Panamski papiri“? Svi ovi potezi će vremenom uništiti temelje svetskog finansijskog poretka.\nZašto oni koji vladaju svetom i odlučuju o razvoju svetskih finansija žele da unište svetski finansijski sistem?\nStarikov je rekao da tvorac uvek najbolje zna šta se dešava s njegovim delom i da ne bi trebalo da budemo iznenađeni što upravo bankari razlažu finansijski sistem.\nDanašnja ekonomija koja se temelji na stvaranju novca „razvijenih država“ iz vazduha je prilično neefikasna i počinje da puca. Međunarodni bankari su toga svesni i zato se spremaju za globalnu evoluciju.\nStarikov navodi da je glavni postulat kojeg se Zapad drži nejednakost na različitim nivoima. On smatra da nejednakost između nacija dovodi do veoma različitog standarda života između dve strane, pri čemu jedna strana živi previše dobro, a druga previše loše.\nPrema njegovim rečima, sistem Zapada je zasnovan na pljačkanju i bez toga ne može da postoji. Međutim, nema ko više da se opljačka. Rusija, Kina i mnoge države koje idu njihovim stopama odbijaju da se odreknu svog bogatstva koje Zapad želi za sebe jer bez tog bogatstva zapadni sistem ne može da opstane. Zato se međunarodni bankari pripremaju za promene u globalnoj ekonomskoj paradigmi.\nStarikov navodi da će međunarodni bankari pokušati da se izvuku na jedan od tri načina:\n1) Putem svetskog rata koji će progutati poverioce, dok će zaduženici postati još siromašniji. Kompletno uništenje globalne industrije i infrastrukture i smrt ogromnog broja ljudi pružiće priliku za lansiranje novog finansijskog poretka.\n2) Bacanjem svih globalnih regiona u haos. Na kraju će doći do povratka u srednji vek u svim ćoškovima planete, a moć će opet ostati u rukama istih tih bankara koji će baciti svet u haos.\n3) Demontiranjem potrošačkog društva u trenutnom obliku, suspenzijom „ljudskih prava“ i tranzicijom u novi oblik liberalnog totalitarizma. Ovaj scenario je najnepoželjniji za bankare i sa sobom nosi najveći preokret za zapadno društvo koje će se naći u ozbiljnom haosu.\nStarikov navodi da bankari nisu još uvek uspeli da izazovu svetski rat i haos na globalnom nivou tako da se pripremaju da izazovu veštačku kataklizmu uskraćujući zapadnom svetu slobodu.\nDanas se sprovode napadi na zapadnjačku slobodu i prava sprovođenjem terorističkih napada i raseljavanjem izbeglica, a sve to sprovode zapadne sile. Međutim, to je tek početak.\nStarikov smatra da je Evropa žarište buduće ekonomske kataklizme i da će upravo tamo nastati kriza globalnih proporcija.\nSve u svemu, svet je ušao u period velike nestabilnosti. Zavisno od implementacije navedena tri scenarija, razlikovaće se stepen krize na različitim mestima sveta, mada je izvesno da će svuda biti loše.\nŠto se tiče Rusije, Starikov smatra da će ona samo postati jača i da neće biti uvučena u rat. On napominje da će se Zapad urušiti ukoliko ne uspe da dovede svet do rata i haosa i da je to neizbežno.


October 21, 2021 – Knjaževačke vesti\nCrveni krst Knjaževac u saradnji sa niškim Zavodom za transfuziju organizuje redovnu akciju dobrovoljnog davanja krvi. Svi oni koji to mogu i žele, krv mogu dati u ponedeljak, 25. oktobra u prostorijama hotela “Timok” od 9 do 14 časova. Sva ...\nU Knjaževcu Kovidom 19 zaraženo 39 osoba, rezultati su izveštaja Zavoda za javno zdravlje “Timok”. U referentnu laboratoriju pristiglo je 37 PCR testova, od čega je 6 sa pozitivnim rezultatom. Prvi put pozitivne su čestiri osobe ženskog i dve osobe ...\nJoš šest ugovora potpisano je sa Ministarstvom za brigu o selu, Opštinom Knjaževac i Knjaževčanima koji će se skućiti na selu. Programom Ministarstva za brigu o selu predviđena je dodela bespovratnih sredstava mladim bračnim i vanbračnim parovima, samohranim roditeljima i ...


Veliki uspeh Sremovih pionira - Ozon Media\nSremska Mitrovica – U subotu 20. februara u novoj atletskoj dvorani u Beogradu održano je atletsko prvenstvo Srbije za mlađe pionire. Članovi AK „Srem“ osvojili su tri medalje, od svake po jednu – zlatnu, srebrnu i bronzanu.\nNajuspešnija je bila Anja Lajić osvojivši zlato u disciplini skok u dalj iz zone odskoka rezultatom 5,19m. Koliko je vredan taj rezultat dovoljno govori podatak da je najbolji dečak u toj konkurenciji skočio 4,99m. Sa čak 4 skoka preko 5 metara Anja nijednog momenta nije dozvolila da se njena pobeda dovede u pitanje.\nKrstić Natalija je u disciplini bacanje kugle (2kg) osvojila srebrnu medalju bacivši spravu na daljinu od 9,82m, a na 600m bronzana je bila Sara Bertok. Ona je tu distancu pretrčala u vremenu novog ličnog rekorda 1:48,31 i to u drugoj, slabijoj grupi, bez pomoći konkurencije, sama u trci sa štopericom.\nOdlično četvrto mesto u disciplini 60m osvojio je Marinković Vuk rezultatom 8,79 sekundi trčeći protiv dečaka koji su dve godine stariji od njega.\nVuk Šuman je bio osmi u trci na 60m; Na 300m Ivona Lajić je bila 15. od 31 učesnika rezultatom 50,95 sekundi; Vanja Popović je popravila lični rekord u skoku u dalj i on sada iznosi 4,07m; Nikolina Šuman je u konkurenciji mlađih juniorki trčala 400m i svojila sedmo mesto; Mauna Mirko je bio šesti u trci mlađih juniora na 1500m rezultatom 4:34,70.\nU nedelju, dan posle, održano je prvenstvo Srbije u dvorani za seniore. Rezultat članova AK “Srem” su dva četvrta mesta i to Mitrović Miloša u skoku u vis (1,93m) i Veselinović Sanje u skoku motkom (2,50m).\nAtletičare „Srema“ u narednom periodu čeka Kros prvenstvo Srbije i prvenstvo Srbije u dvorani za starije pionire.\nPromocija romana „Islednik“ Dragana Velikića


Hakeri ukrali podatke o kreditnim karticama Banjaluka.com\nHakeri ukrali podatke o kreditnim karticama\nKompjuterski hakeri upali su u nekoliko izraelskih internet stranica, nakon čega su objavili detalje o aktivnim kreditnim karticama nekoliko hiljada korisnika, saopšteno je iz kompanije “Izrakard”.\nDirektor “Izrakarda”, koji je ogranak banke “Hapoalim” Dov Kotler u saopštenju navodi da se fajl sa brojevima kreditnih kartica 400 000 Izraelaca pojavio na internetu, ali da je kompanija otkrila da većina nije važeća.\nIzraelski mediji javili su da je hakerska grupa iz Saudijske Arabije upala na nekoliko internet stranica u Izraelu.\nKotler je istakao da je “Izrakard” obradio informaciju i otkriveno je da je oko 14 000 brojeva kreditnih kartica, koje su naveli hakeri, važeći, uključujući i 6 600 iz ove kompanije.\nPojedini brojevi ukradenih kreditnih kartica upotrijebljeni su za kupovinu na internetu, ali je Kotler naglasio da je “Izrakard” blokirala nove transakcije i da je oštećenim klijentima šteta nadoknađena.\nOn je istakao da u izraelskoj ekonomiji ima oko sedam miliona aktivnih kartica.


BiH: Ministarstvo prosvjete i kulture RS planira početak školske godine u školama | Preporod.info Islamska zajednica u BiH\nBiH: Ministarstvo prosvjete i kulture RS planira početak školske godine u školama\nMinistrica prosvjete i kulture bosanskohercegovačkog entiteta Republika Srpska Natalija Trivić održala je danas sastanak sa predsjednicima aktiva direktora osnovnih škola o pripremama i planovima za početak školske 2020/2021. godine, nakon kojeg je izjavila da planiraju da nova školska godina počne u školskim klupama, javlja Anadolu Agency (AA).\n- Ministarstvo planira da 1. septembar, kada počinje nova školska godina, počne u školskim objektima, dakle u školskim klupama, a u skladu sa epidemiološkom situacijom koja će biti i jasnija pred sam početak nastave - kazala je Trivić.\n- Svi smo spremni za početak nove školske godine u smislu da ćemo primijeniti zakonske odredbe koje su prije petanestak dana usvojene u Narodnoj skupštini RS - rekla je ona.\n- Od naredne školske godine svih 187 škola u RS-u će imati elektronske dnevnike - kazao je Damjanović.


Beograd: Stigao zvaničan poziv za sastanak sa pregovaračkom "trojkom"\nU Ministarstvo inostranih poslova Srbije stigao je zvaničan poziv za sastanak sa pregovaračkom "trojkom" Kontakt grupe o statusu Kosova koji će se održati 30. avgusta u Beču, rečeno je u tom ministarstvu. Očekuje se da Beograd saopšti sastav pregovaračkog tima. Ministar za Kosovo i Metohiju Slobodan Samardžić izjavio je da će javnost biti upoznata sa sastavom delegacije pošto stigne pisani poziv sa dnevnim redom sastanka. Zvanični, pisani poziv stigao je i u Prištinu, saopštio je kabinet predsednika Kosova. "Trojka" Kontakt grupe zadužena je za posredovanje u dodatnim pregovorima Prištine i Beograda.\nBez postavljanja roka za rešavanje kosovskog problema\nRusija se protivi postavljanju roka za rešavanje kosovskog problema, ocenio je danas u Moskvi predstavnik Rusije u pregovaračkoj trojci za Kosovo Aleksandar Bocan-Harčenko, prenose agencije.\n"Ne sme biti postavljen čvrsti vremenski okvir. Generalni sekretar UN Ban Ki Mun postavio je rok za podnošenje izveštaja trojke, ali ne i za pregovore", rekao je Bocan-Harčenko.\nTrojka i Kontakt grupa, koju čine Rusija, SAD, Velika Britanija, Nemačka, Italija i Francuska, treba da podnesu izveštaj do 10. decembra, rekao je ruski diplomata. Bocan-Harčenko je kazao da samo ako trojka dođe do rešenja prihvatljivog i za Beograd i za Prištinu, takav predlog bi mogao onda da se uputi Savetu bezbednosti Ujedinjenih nacija na razmatranje.\n"Ali ukoliko ne dođe do kompromisa, nema smisla raditi na nacrtu. Savet bezbednosti UN mogao bi da donese rezoluciju samo ako je ona zasnovana na rešenju postignutom dogovorom", rekao je ruski diplomata.\nPrema njegovim rečima, cilj trojke je da se pokrene direktni dijalog Beograda i Prištine.\n"Direktni dijalog mora biti stvaran, a ne imitacija, jer će u suprotnom samo pojačati napetost i neće doprineti izgradnji poverenja između dve strane. Ovo je od presudne važnosti. Sadašnji nivo poverenja je veoma nizak", izjavio je Bocan-Harčenko.\nPregovarački timovi Beograda i Prištine, posle perioda od šest meseci, treba da nastave pregovore o budućem statusu Kosova 30. avgusta u Beču. U pregovorima će posredovati predstavnici trojke iz Rusije, SAD i Evropske unije Bocan-Harčenko, Frenk Vizner i Volfgang Išinger.\nVolfgang Išinger u Prištini\nPredstavnik Evropske Unije u posredničkoj trojci,Volfgang Išinger, doputovao je u dvodnevnu neformalnu posetu Prištini, gde će imati odvojene susrete sa međunarodnim i lokalnim zvaničnicima ali ne i sa predstavnicima Srba sa Kosova. U iščekivanju sastanka sa predstavnikom Evropske Unije, kosovski predsednik Fatmir Sejdiu rekao je da kosovski tim ima svoja tri zacrtana principa na kojima je izgradjena i platforma predstavljena kosovskom parlamentu.\nU pograničnom delu Kosova prema Crnoj Gori, lokalna kosovska policija noćas je pronašla 92,6 kilograma eksploziva TNT. Portparol Kosovske policije Veton Eljsani izjavio je da su zbog krivičnog dela ugrožavanja opšte bezbednosti i ilegalnog posedovanja minicije i eksploziva uhapšene dve osobe čiji se identitet ne navodi.\nI u Beogradu komentarisano otkrivanje velike količine oružja na Kosovu, a posle prvih sto dana rada kao jedna od uspeha Vlade spominje se odlaganje rešavanja statusa Kosova. Povodom otkrića velike količine oružja na Kosovu, profesor Fakulteta civilne odbrane Zoran Dragišić upozorava da treba ozbiljno shvatiti sve što se dešava u toj pokrajini pred nastavak pregovora o njenom konačnom statusu :\n“Smatram da na Kosovu postoji potencijal za noo nasilje i da bi se određeni krugovi, koji su to i do sada činili, opredelili za nasilne akcije ukoliko pregovori ne budu išli onako kako oni žele”, rekao je Dragišić.\nA ministar prosvete Zoran Lončar potvrdio je da je Vlada dobila poziv za nastavak pregovora o budućem statusu Kosova, ali nije mogao da kaže kada će biti saopšten sastav srpskog pregovaračkog tima. Vlada nastavlja pripreme za pregovore, rekao je Lončar i istakao da je Vlada jedinstvena po pitanju neophodnosti da Kosovo ostane u sastavu Srbije.\nInače, odlaganje rešavanja statusa Kosova u Beogradu se ubraja u jedna od uspeha Vlade u vreme obeležavanja prvih sto dana njenog rada. Komentarišući te ocene koordinator Foruma za etničke odnose Dušan Janjić napominje da za odlaganje donošenja odluke o budućem statusu Kosova nije zaslužna srpska Vlada već da je to rezultat straha od ruskog veta.


Merkel i Brnabić razgovarale o saradnji, situaciji u regionu, pitanju Kosova i EU integracijama (FOTO) – Naši u svetu\nObjavljeno 18/09/19 u 16:00\nFoto/Tanjug/Vlada Srbije/Slobodan Miljević\nNakon današnjeg sastanka u Berlinu, kancelarka Nemačke Angela Merkel i premijerka Srbije Ana Brnabić, obratile su se javnosti na zajedničkoj konferenciji za novinare.\nMerkel je rekla da je sa Brnabićevom razgovarala o situaciji u regionu i saradnji i istakla da je raduje što se Berlinski proces pokazao kao veoma koristan i doveo do velikih mogućnosti i aktivnosti saradnje.\nNaglasila je da postoji dobra bilateralna saradnja dve zemlje i da u Srbiji posluje 400 nemačkih preduzeća sa 60.000 zaposlenih, kao i da je Nemačka značajan trgovinski partner Srbije.\nMerkel je izjavila je danas da ne može ništa reći u vezi sa informacijama koje su se pojavile da bi Nemačka i Francuska mogle da imenuju specijalnog izaslanika za dijalog Beograda i Prištine. Kancelarka je podsetila da su Nemačka i Francuska pokušale, kao da i da i dalje pokušavaju, da se pokrene taj dijalog, kao i da se nešto uradi po pitanju taksi koje je Priština uvela na proizvode iz centralne Srbije.\nNavodeći da je proces prekinut, istakla je da će se o nastavku dijaloga ponovo razgovarati nakon kosovskih izbora.\nMerkel je, na pitanje novinara da li Berlin i EU imaju neki rok do kada treba da se postigne sporazume Beograda i Prištine i da li i dalje važi za Srbiju okvirni datum za pristupanje EU – 2025. godina Žan Klod Junkera, izjavila da nema rokova i poručila: što pre to bolje.\nRadni ručak u Berlinu/Foto/Tanjug/Vlada Srbije/Slobodan Miljević\n“Balkan ima svoje kompleksnosti i specifičnu težinu i dugoročni mir i stabilnost na Balkanu, čini mi se, doći će tek kada ceo Balkan postane deo EU i zato je Balkan važan za Uniju”, rekla je Brnabić na zajedničkoj konferenciji posle sastanka sa Merkel.\n“Znamo šta nam je činiti da ubrzamo naše reforme, da je poseban fokus na vladavini prava. Pričale smo i i ustavnim reformama, gde smo stali i šta moramo da uradimo, ali i o borbi protiv kriminala i korupcije, slobodi medija, medijskoj strategiji, radu u parlamentu, dijalogu sa opozcijiom i svemu onome što se tiče vladavine prava”, rekla je Brnabić.\nAna BrnabićAngela MerkelRazgovor


Beograd: Grejanje 90 dinara po kvadratu od 1. novembra - Bizlife.rs\nBeograd: Grejanje 90 dinara po kvadratu od 1. novembra\n12:32 Beograd, 30/10/2011\nCene grejanja će od 1. novembra biti povećane za 7,5 odsto, izjavio je član Gradskog veća Goran Aleksić. Kako objašnjava, Grad Beograd je prinuđen na korkciju cene zbog najnovijeg povećanja cene gasa i povećanja cena mazuta tokom proteklih meseci za preko 50 odsto.\nAleksić je rekao da bi realno povećanje cena grejanja trebalo da bude daleko veće, ali da je grad, imajući u vidu trenutnu ekonomsku situaciju, odobrio povećanje od 7,5 odsto.\nOn je objasnio da to prakticno znači da će Beograđani priključeni na daljinski sistem grejanja preko preduzeća “Beogradske elektrane” plaćati 89,95 dinara po metru kvadratnom mesečno, odnosno da će za prosečan stan od 50 kvadrata mesečni račun biti uvećan za oko 300 dinara.\nKako kaže Aleksić, cene grejanja u Beogradu nisu onolike kolike bi trebalo da budu, jer je preduzeće “Srbijagas” omogućilo “Beogradskim elektranama” da od ove sezone gas plaća kao tarifni kupac po ceni za daljinsko grejanje.\nTakva tarifa je daleko povoljnija nego cena po kojoj je kupovan gas u prošloj sezoni. Da nije tako, cena grejanja u Beogradu bi morala da se poveća za više od 30 odsto, objasnio je Aleksić i dodao da je i povećana cena grejanja daleko od ekonomske cene, što preduzeće “Beogradske elektrane” ostavlja u teškom položaju zbog nemalih dugovanja, kako građana tako i privrede.\nGrad će, kako je najavio Aleksić, nastaviti da subvencionise korisnike imajući u vidu tešku materijalnu situaciju.\nPrema njegovim rečima, na predlog gradonačelnika Dragana Đilasa, Gradsko veće će ove godine svima koji imaju dug za isporučene komunalne usluge omogućiti da zaostale obaveze plate u ratama, uz otpis dela takozvane zatezne kamate.


Objavljene podsticajne cijene struje iz malih obnovljivih izvora energije – Bankar.me\nDecember 24, 2018 CRNA GORA, ENERGETIKA, SVE VIJESTI Leave a comment\nPrema Uredbi čije detalje objavljuje Portal Analitika, podsticajne cijene struje kreću se od osam centi koliko iznosi cijena kilovatčasa za elektranu na gas iz otpada pa sve do 15 centi koliko se plaća cijena kilovata iz elektrane na biogas.\nZanimljivo, cijena kilovata iz solarnog panela na infrastrukturnom objektu je 12 centi, iz vjetregeneratora 9,6 centi, dok cijene struje iz malih hidroelekrana se kreću od 6,8 centi do 10,44 centi u zavisnosti od snage generatora.\nKako je obrazloženo Uredbom, definiše se i umanjenje podsticajne cijene od početka 2020. godine, što će imati pozitivni uticaj na sve kupce električne energije.\nDonijetom Uredbom o izmjenama Uredbe o naknadi za podsticanje proizvodnje električne energije iz obnovljivih izvora i visokoefikasne kogeneracije propisuju se nove metodologije za utvrđivanje naknade za podsticanje proizvodnje električne energije iz objekta koji koriste obnovljive izvore i visokoefikasne kogeneracije.\nTako se, kako se navodi, umanjuju obaveze krajnjih kupaca po osnovu balansnog mehanizma, kao obaveze kupaca iz kategorije domaćinstva u zavisnosti od mjesečne potrošnje.\nProizvođač energije može da ostvari podsticajnu cijenu za proizvedenu električnu energiju, ako je stekao status povlašćenog proizvođača za objekat u skladu sa propisom kojim se uređuje način sticanja statusa i ostvarivanja prava povlašćenog proizvođača električne energije.\nDio javnosti se žestoko protivi podsticajnim cijema struje i gradnji novih izvora iz ekoloških razloga, ali i zbog enormnog profita koji ostvaruju privatnici iz te investicije.\nPOJMOVImale hidroelektrane Obnovljivi izvori energije povlašćeni proizvođači struje\nPrevious 5 osnovnih stvari koje svaki preduzetnik treba da obavi prije kraja godine\nSljedeći Trgovina Kine i zemalja uključenih u “Pojas i put” premašila 5.000 milijardi dolara


Tematska radionica projekta CULTURWB novosadskog PMF-a\nBack PRIVREDA INSTITUCIJE Tematska radionica projekta CULTURWB novosadskog PMF-a\nsreda, 08 novembar 2017 08:15\nProjekat “Jačanje kapaciteta za promene u turizmu na Zapadnom Balkanu - izgradnja kompetencija za kvalitetno upravljanje kulturnim nasleđem i kulturnim turizmom –CULTURWB”, je koordinatorski projekat Univerziteta u Novom Sadu iz EU programa Erazmus plus, započet u decembru 2016. godine sa trajanjem do 2019.\nPored Prirodno-matematičkog fakulteta čiji je Departman za geografiju, turizam i hotelijerstvo odgovoran za implementaciju aktivnosti i nastavno-naučne rezultate projekta, u konzorcijumu učestvuje još 12 institucija iz Bosne i Hercegovine, Republike Srpske, Crne Gore, Austrije, Holandije i Nemačke. CULTURWB projekat u fokus stavlja kulturni turizam kao posebnu oblast turizma koja se bavi dubokim kulturološkim iskustvom pojedinca - bilo na estetskom, bilo na intelektualnom, emocionalnom ili psihološkom nivou.\nPrva TEMATSKU RADIONICU ovog projekta će se održati u četvrtak, 9. novembra 2017. godine od 10:00 do 12:30h u Galeriji Matice srpske u Novom Sadu (Trg galerija 1).\nCilj radionice je da sve zainteresovane strane upozna sa ciljevima, nastavno-naučnim rezultatima i značajem CULTURWB projekta, sa posebnim fokusom na konkursima za celoživotno učenje, koji su jedan od rezultata projekta. Namenjeni su edukaciji zaposlenih u ustanovama kulture i zaštite kulturnog nasleđa, kao i drugim zainteresovanim licima. Organizatori napominju da će ovi kursevi tokom trajanja projekta biti potpuno besplatni.


Saopštenje i Radničkog, traže novčanu naknadu od Fudbalskog saveza! - Sportske.net\nSaopštenje i Radničkog, traže novčanu naknadu od Fudbalskog saveza!\nFudbalski klub Radnički kritikovao je današnju odluku da se finalna utakmica Kupa Srbije premesti iz Niša u Beograd, naveo da su time drastično oštećeni klub i grad i da će biti prinudjen da traži novčanu naknadu od Fudbalskog saveza Srbije (FSS).\nFudbalski savez je jesenas odlučio da se finalna utakmica Kupa Srbije odigra u Nišu na stadionu "Čair", ali je Takmičarska komisija iz bezbednosnih razloga odlučila da se domaćinstvo preseli iz Niša u Beograd, nakon što su u finale prošli Partizan i Crvena zvezda. Današnjim žrebom odlučeno je da se utakmica odigra na stadionu "Rajko Mitić", 23. maja od 19 časova.\nRadnički je u polufinalu izgubio od Partizana, a bez obzira što se nije plasirao u finale, smatra da je drastično oštećen novom odlukom i da će veliku štetu trpeti klub i sam grad.\n"Grad Niš godinama veoma uspešno ogranizuje finalni turnir Kupa Radivoja Koraća u košarci, u kojem se najčešće za titulu bore upravo Partizan i Crvena Zvezda, tako da priča o bezbednosnom riziku jednostavno nema utemeljenje", piše u saopštenju.\nRadnički je naveo da je prethodnih meseci uložio mnogo sredstava u pripremu stadiona za finale Kupa, pa će sada biti prinudjen da traži novčanu naknadu od FSS.\n"Takodje, Radnički će biti uskraćen i za 10 procenata zarade od prodatih ulaznica za finalni meč, što je ozbiljan udarac za klupsku kasu ekipe kojoj je svaki dinar i više nego potreban u pripremama za novi nastup u kvalifikacijama za Ligu Evrope", navodi se.\nIz kluba su naveli da je Niš decenijama omiljena baza mnogim reprezentacijama i da je svaka utakmica visokog rizika besprekorno organizovana, a da je "ovim potezom, po ko zna koji put, omalovažen od onih koji misle da je Beograd centar sveta i da niko van njega u ovoj državi ne zaslužuje ništa".\nPrvi čovek Radničkog Ivica Tončev ljut je zbog odluke Takmičarske komisije.\n"Na šta sada sve ovo liči. Radnički ne igra finale Kupa, nego igraju Partizan i Zvezda i hajde sada da poništimo ranije donetu odluku. Zašto, pitam, zašto. Zar pristalice fudbalskog sporta i ljubitelji fudbala, zar navijači ova da naša do sada najuspešnija srpska kluba na jugu i jugoistoku Srbije, nemaju pravo da vide crveno-bele i crno-bele u direktnom duelu na Čairu? Da li, kako ih zovu 'večiti' rivali moraju da igraju samo u Beogradu. Ovo je najblaže rečeno sramota onih koji su doneli ovu najnoviju odluku koja je štetna i po fudbal i sve drugo", rekao je Tončev.\nOn je upitao ko će da obešteti klub, hotelijere, vlasnike ugostiteljskih objekata.\n"Nama, kao klubu organizatoru finala po propisima pripalo bi 10 odsto od sume od prodatih ulaznica. Znači, ako bi na finalu bilo 10.000 gledalaca sa ulaznicama plaćenih prosečno po 500 dinara, prihod bi bio pet miliona dinara, što nedvosmisleno znači da automatski Radnički ostaje bez milion dinara. Ko će to nama da nadoknadi, ko će da podmiri naše dosadašnje troškove u pripremi finalne utakmice po mnogo osnova? Ko će da nadoknadi utrošeno vreme i definitivno veliku štetu zbog angažovanja nekoliko desetina ljudi, koji su uveliko radili na organizovanju svih sitnica i stvari za četvrtak 23. maj i za finale Kupa", naveo je Tončev.\nU saopštenju se navodi da je "na ovaj način još jednom potvrdjen sav besmisao priča kako je Radnički bio favorizovan u Kupu Srbije i kako mu je trofej dodeljen još u oktobru, odlukom da se finale igra u Nišu".\n"Nadali smo se finalu, dali smo sve od sebe na terenu, ali ove godine nismo uspeli i idemo dalje. Radnički je Partizanu sportski čestitao na pobedi u polufinalu i bio spreman da uloži sav mehanizam kluba u ogranizaciju finala koje on neće igrati, ali mu čak ni to nije dozvoljeno u okruženju u kojem su trofeji izgleda rezervisani samo za dva tima", navodi se u saopštenju.


ТРАМП ДОНЕО ОДЛУКУ: Америка спушта рампу – НЕМА ВИШЕ ЗЕЛЕНЕ КАРТЕ\nTRAMP DONEO ODLUKU: Amerika spušta rampu – NEMA VIŠE ZELENE KARTE\nDonald Tramp čuva biračku bazu i ne dozvoljava imigracije po svaku cenu, samo za ljubav imigracionog lobija ili da bi bio politički korektan. U suprotnom, da je dozvolio zelenu kartu, rizikovao bi socijalne nemire i povećavao rizik od unošenja zaraze iz drugih delova sveta, a da pritom još nije Ameriku stavio pod kontrolu u pogledu pandemije.\nOvako politikolog Aleksandar Pavić tumači odluku američkog predsednika Donalda Trampa da potpiše izvršnu uredbu o „privremenom obustavljanju imigracije u SAD“ zbog koronavirusa. Tramp je na „Tviteru“ naveo da će nova, 60-dnevna zabrana biti primenjena na one koji traže stalni boravak ili zelenu kartu za život u SAD, ali ne i za sezonske radnike.\nTramp suspendovao zelenu kartu za imigrante u Ameriku\nOdluka američkog predsednika za našeg sagovornika nije bila iznenađenje već, kako kaže, potpuno prirodan potez, s obzirom na to da je ulazak u SAD zbog pandemije ionako već ograničen, prekinuta su putovanja iz većeg dela Evrope i Kine, a tu je i ograničenje prometa između Amerike i Kanade i Meksika, osim za baš nužna putovanja. Takođe, napominje Pavić, više od 26 miliona Amerikanaca je u poslednjih pet nedelja izgubilo posao.\n„Da Tramp ovo nije učinio njegovo biračko telo bilo bi vrlo revoltirano. Naime, ukoliko za 60 dana nezaposlenost uzme maha, a vi u međuvremenu „uvozite“ druge koji će konkurisati Amerikancima koji ostaju bez posla, zapravo ćete samo povećati nezaposlenost u SAD. Dakle, gledano sa ekonomskog stanovišta, Trampova odluka je opravdana, a suprotno bi uradio samo neko ko je rob političke korektnosti ili ko je ideološki zastupnik migracije po svaku cenu“, ocenjuje Pavić.\nU tom smislu je, dodaje, potez šefa Bele kuće upravo ono što od njega očekuju njegovi birači.\n„Amerikanci već sad imaju problem da nađu novi posao, a sutra će možda još njih izgubiti radna mesta. Tako da je Trampov potez bio očekivan, tim pre što je on ovom odlukom napravio i neke izuzetke u pogledu privremenih radnih viza za funkcionisanje onih industrija u Americi za koje nema dovoljno osposobljene i stručne američke radne snage. On dakle nije sabotirao svoju privredu, već je uradio minimum koji je u ovom trenutku bio neophodan, upravo da bi zaštitio američku radnu snagu“, objašnjava Pavić i dodaje da je potez američkog predsednika istovremeno u skladu sa dosadašnjom Trampovom antiimigracionom politikom.\n„Pritom, treba imati u vidu da veliki broj američkih konzularnih odeljenja i ambasada u svetu usled pandemije radi otežano ili uopšte ne funkcioniše, pa su imigracije i u tom pogledu problematične. Da neko i želi da doputuje to bi bilo jako teško jer je rad birokratije otežan, a veliko je pitanje kakva će biti infektivna slika u SAD za 60 dana, kao što niko ne zna da li će privreda dodatno da krahira“, ističe naš sagovornik.\nVanredni uslovi zahtevaju vanredne mere\nOn objašnjava da svet, prema svim predviđanjima, ulazi u najveću ekonomsku krizu u poslednjih sto godina.\n„To su zaista vanredni uslovi, pa zahtevaju i vanredne mere. Sumnjam da bi bilo koja druga država sada, u uslovima kada svi imaju ekonomskih problema i moraće da se dodatno zadužuju i povećaju socijalnu pomoć, dozvolila priliv nove radne snage koja neće moći da se zaposli. To bi samo povećalo socijalne tenzije. Zato me ne bi iznenadilo da i druge države posegnu za merama sličnim ovoj koju je primenio Tramp“, kaže Pavić.\nU Americi je prošle godine zelenu kartu dobilo oko milion ljudi. Sagovornik Sputnjika kaže da je u ovom trenutku nemoguće predvideti da li će mera privremene suspenzije zelene karte biti produžena.\n„Niko ne zna kakva će biti situacija preko leta, da li će biti novog talasa virusa ili ne, pa je zato teško proceniti da li će američki predsednik zabranu suspenziju zelene karte produžiti ili ukinuti. U pitanju je izborna godina i on ne sme da dozvoli sebi da napravi pogrešan korak. Zapravo, može samo da stekne popularnost među ljudima koji su izgubili posao i koji vide da on, kako-tako štiti potencijalna radna mesta za Amerikance, a ne za konkurenciju koja bi sigurno prihvatila nižu cena rada od one na koju bi pristao prosečni Amerikanac“, primećuje Pavić.\nAmeričkog predsednika, kako primećuje, neće previše uznemiriti kritike njegovih poteza koje dolaze od strane opozicije.\n„Njegovi protivnici su podigli lestvicu opozicionog delovanja na neverovatne visine. U početku su kritikovali Trampa što ne uvodi mere ograničavanja putovanja iz Kine, a kada je to učinio, kritikovali su ga što to radi. U tom smislu Tramp je svestan da ni na koji način ne može da pridobije svoje protivnike niti to pokušava. Ali, pokušava da sačuva svoju bazu koja ga je dovela na vlast, a za njih su najvažniji ekonomija i ograničavanje imigracija“, zaključuje Aleksandar Pavić.


Poruka ministrice Dilberović pred početak nove školske godine\nIz Federalnog obrazovanja i nauke saopćeno je da bi nova školska 2018./2019. godina u osnovnim i srednjim školama u Federaciji Bosne i Hercegovine trebala početi u ponedjeljak, 3. septembra/rujna 2018. godine.\n- Vjerujem da su u svim kantonima ispunjeni potrebni uvjeti i da će nova školska godina u cijeloj Federaciji BiH početi na vrijeme. Tim povodom, svim učenicima, učiteljima i nastavnicima, kao i svim uposlenicima u osnovnim i srednjim školama u Federaciji Bosne i Hercegovine želim sretan početak nastave, sa željom da i ovu školsku godinu započnu i završe sa uspjehom i dobrim rezultatima - poručila je federalna ministrica obrazovanja i nauke/znanosti Elvira Dilberović, koja je posebno čestitala i poželjela dobrodošlicu prvačićima, sa željom da im početak obrazovanja bude uspješan.\nMinistrica je podsjetila je da je resorno ministarstvo još u aprilu/travnju s kantonalnim ministarstvima obrazovanja u FBiH potpisalo ugovore o finansiranju nabavke besplatnih udžbenika, za što je u Budžetu FBiH za ovu godinu osiguralo 560 hiljada KM.\nKantonalna ministarstva su bila dužna nabaviti pripadajući broj kompleta udžbenika za najugroženije učenike u stanju socijalne potrebe koji pohađaju peti razred devetogodišnjeg osnovnog obrazovanja, a na osnovu vlastitih evidencija o učenicima u stanju socijalne potrebe ili evidencija, odnosno podataka prikupljenih od strane svih osnovnih škola s područja svog kantona, i to najkasnije sedam dana prije početak školske 2018./2019. godine. Udžbenike su bila dužna nabaviti od ovlaštenih izdavačkih kuća s područja BiH koji, izuzev udžbenika stranih jezika, trebaju biti štampani u BiH.\nInače, u proteklom trogodišnjem periodu Federalno ministarstvo je za nabavku besplatnih udžbenika izdvojilo 1.850.000 KM, a u okviru ovog projekta omogućeno je 276.244 besplatnih udžbenika za 43.178 učenika. Cilj je da svakom djetetu budu omogućeni približno isti uvjeti za sticanje znanja, odnosno stvoreni kvalitetniji uvjeti za odgoj i obrazovanje u Federaciji Bosne i Hercegovine, saopćeno je iz ovog ministarstva.


Posmrtni ostaci službenika ambasade Srbije dopremljeni u Beograd – Fokus.ba\nPosmrtni ostaci službenika ambasade Srbije dopremljeni u Beograd\nRedovni let iz Istanbula Turkish Airlines-a, kojim su dopremljeni posmrtni ostaci dvoje tragično nastradalih službenika ambasade Srbije u Libiji u petak, sletio je na beogradski aerodrom Nikola Tesla oko 19 i 30 sati, javlja Anadolu Agency.\nNa pisti, kovčege s posmrtnim ostacima Slađane Stanković i Jovice Stepića sačekali su i prvu poštu im odali prvi potpredsednik Vlade Srbije i ministar spoljnih poslova Srbije Ivica Dačić, porodice preminulih službenika te zaposleni u Ministarstvu spoljnih poslova.\nSlađana Stanković i Jovica Stepić nastradali su prilikom vazdušnih napada snaga Sjedinjenih Američkih Država na položaje ISIS-a, u petak. Zbog složene procedure, danas u 12 sati su do Istanbula prevezeni iz Tripolija, odakle su dopremljeni u Beograd.\n“Riječ je o ogromnim naporima da avion poleti, naša kompanija nije dobila dozvolu za preletanje. Cijeli dan smo radili na tome, libijska Vlada je davala svoj avion, mi smo hjteli da pošaljemo naš, nije nam bilo dozvoljeno ni jedno ni drugo”, rekao je ranije u toku dana ministar Dačić.\nOn je, takođe, dodao i da je tek u toku prošle noći dobijena dozvola da se angažuje avion koji će tijela prenijeti do Istanbula, odakle su redovnom linijom za Beograd dopremljena u Srbiju.\nDvije osobe poginule u požaru u fabrici\nPosjetioci koji su bili u ovim zemljama u posljednjih 14 dana moraju odmah po dolasku da obavijeste švicarske vlasti i da zatim...


GIZ pomaže sertifikaciju srpske soje bez GMO › Made-in-Germany.rs\nNa evropskom tržištu je kvalitetna soja iz Srbije među najtraženijima, jer ne sadrži genetski modifikovane organizme (GMO). Da bi se zaštitilo poreklo i obezbedilo bolje praćenje proizvoda bez GMO proteina, Nemačka organizacija za tehničku saradnju (GIZ) finansirala je sertifikaciju zdravog zrna soje iz Dunavske regije, koja će se od sada primenjivati i u Srbiji i Bosni i Hercegovini.\nJedinstvena ambalažna oznaka „Dunav soja“, garantuje da se radi o namirnicama dobijenim od soje koja nije genetski modifikovana. Ova oznaka već se uveliko primenjuje u Nemačkoj, Austriji, Francuskoj i Sloveniji, a uskoro će biti dostupna i na našem tržištu, jer su licencu za njenu primenu dobile i Srbija i Bosna i Hercegovina, javlja „RTV“.\n– „Dunav soja“ je standard kvaliteta i sistem sertifikacije od same njive do proizvodnje, koja prati sve učesnike u tržišnom lancu: prerađivače, kolektore, proizvođače stočne hrane, farmu, gde se svuda kontroliše da li je reč o srpskoj domaćoj genetski nemodifikovanoj soji – objašnjava Marija Kalentić, direktorka organizacije „Dunav soja“.\nZa domaće proizvođače brendiranje soje bi značilo i prednost na stranim tržištima na kojima jačaju pokreti organske i zdravstveno bezbedne hrane, naglašava državni sekretar Danilo Golubović.\n– Nama je to i te kako šansa i daje dodatnu vrednost našim proizvodima, jer u momentu kada neki potrošač na trećem tržištu ne zna da je naša soja bez GMO, neće da plati veću cenu, a kada to bude obeleženo i stavljeno do znanja o kom proizvodu je reč, sigurno će i cena biti veća – navodi Golubović.\nZahvaljujući kvalitetnom semenu, Srbija godišnje proizvede oko 400.000 tona soje Iz Nemačke organizacije za tehničku saradnju (GIZ) koja je i finansirala projekat sertifikacije ističu da je naše zrno veoma traženo na svetskim tržištima, s obzirom da je u Srbiji na snazi zabrana uzgajanja GMO.\n– Mi smo podržali razvoj regionalnog sistema oznaka „Dunav soja“, ali je preduslov za to bila saradnja svih ministarstava poljoprivrede zemalja Dunavskog regiona. One su još 2013. godine usaglasile stavove o zajedničkom označavanju proizvoda bez GMO – navodi Rozmari Mec iz Nemačke organizacije za tehničku saradnju.\nOčekuje se da će se prvi sertifikovani domaći proizvodi sa oznakom „Dunav soja“ pojaviti na tržištu Srbije početkom aprila, a nakon toga će se zaputiti ka tržištima Evropske unije.


Publikacija posvećena Galebu G-2 u prodaji: Do sada neobjavljene fotografije i priča o prvom jugoslovenskom školskom mlaznom avionu - Tango Six\nPublikacija košta 800 dinara (+ troškovi slanja) i možete je naručiti putem mejla: ulgaleb@gmail.com\nVladimir Trifunović, predsednik Udruženja letača „Galeb“ izdao je povodom 60. godišnjice prvog leta aviona G-2 publikaciju „Galeb“. Publikacija posvećena prvoj jugoslovenskoj mlaznoj školskoj letelici na 64 strane ilustruje istoriju njene ideje, razvoja i upotrebe kroz interesantan tekst i više nego interesantne fotografije – neke, prvi put objavljene.\nAutori publikacije su etablirani vazduhoplovni publicisti Milan Micevski i Dragan Kolundžić i izdavač Vladimir Trifunović. Odlučili su se za kraću formu koja se zaista čita u dahu, posebno zahvaljujući idealnom odnosu teksta i fotografija.\nDo sada neobjavljene fotografije svakako su prvi razlog zbog kojeg vredi kupiti publikaciju „Galeb“. Ilustracija razvoja letelice posebno je zanimljiva. Publikacija opisuje priču početka tokom koje su se dva, nazvaćemo ih projektna biroa, borila za posao. Utva i Soko proizveli su modele u prirodnoj veličini a izgled jednog od njih, nazvan Soko 552 videćete prvi put u ovoj publikaciji.\nPublikacija obiluje interesantnim fotografijama od kojih neke do sada nisu bile objavljivane\nOd fotogarfija opitovanja G-2 u zimskim uslovima na Batajnici, svedočanstava o vežbovnim „zaposedanjima“ travnatih pista, do detalja o školovanju stranaca i učešća u raznim ratnim dejstvima. Publikacija obiluje podacima i ključnim datumima a za one sa okom za detalje tu su popisi gotovo svih jedinica u kojima je G-2 bio u naoružanju, do sada ređe objavljivani podaci o ukupnom naletu od 1961. do 1999. godine kao i tabelarni popis svih aviona sa poznatim sudbinama od prvog 23001 do poslednjeg 23268 koji je stavljen u vojnu evidenciju 1981. godine.\nPublikacija košta 800 dinara (+ troškovi slanja) i možete je naručiti putem mejla: ulgaleb@gmail.com. Ukoliko živite u Beogradu možete je kupiti i u prodavnici M-Hobby.\nPera\t 23:36, 20. jul. 2021.\nSvaka cast na publikaciji i dogadjaju koji je organizovan u cast 60g galeba,nikada nisam čuo nekog pilota da je rekao nesto lose o tom avionu,a i ime galeb mu nekako savršeno pristaje.


Leskovački srednjoškolci zablistali na Svetioniku znanja u konkurenciji 15 timova iz cele Srbije - JuGmedia\nNa ovogodišnjem Svetioniku znanja koji sprovodi Asocijacija za afirmaciju kulture ASK, tim koji dolazi iz Leskovca – Teodora Božić, Aleksandar Stamenković i Anja Stojanović; svojom idejom privukao je veliko interesovanje i uspeo da osvoji četvrto mesto na ovom takmičenju koje je održano u Vršcu.\nRadove 60 učenika srednjih škola iz 15 gradova Srbije ocenjivaoo je stručni žiri, sačinjen od predstavnika uspešnih kompanija, humanitarnih fondacija, medija i organizacija koje imaju razvijene programe podsticaja omladinskog aktivizma i preduzetništva.\nOve godine kao i prethodnih, mladi su imali zaista inovativne ideje, a jedna od onih koja je privukla pažnju tiče se ekologije. Naime, tim srednjoškolaca koji dolaze iz Leskovca došao je na ideju da organizuju Festival nauke koji je namenjen učenicima osnovnih škola.\n„Festival podrazumeva organizovanje četvorodnevnog događaja, gde će biti predstavljene prirodne nauke poput biologije, astrologije, hemije, kao i društvene nauke poput istorije. Takođe, u planu je u organizacija različitih predavanja i radionica, a sve u cilju povećanja motivacije kod dece ovog uzrasta“, objašnjavaju nagrađeni srednjoškolci, čija ideja će i bti realizovana u Leskovcu.\nOvo je prva godina da se ,,Svetionik znanja’’ realizuje putem digitalnih tehnologija, a cilj je bio da se uz pomoć zajedničkih sesija u trajanju od tri dana, đaci i međusobno bolje upoznaju i razviju timski duh. Nakon seminara, usledio je tromesečni program rada na projektima, sastavljen od nedeljnih vebinara koji hronološki prate razvoj ideja timova srednjoškolaca.\nNa biračkim mestima nisu obavezne maske?\nDirektorka "Batuta" Verica Jovanović ocenila je da dolazi do postepenog pada broja inficiranih korona virusom i dala preporuke iz epidemijskog ugla kako…\nZaštitnik građana kontroliše socijalne radnike u Vranju zbog pokušaja ubistva žene\nZaštitnik građana je po sopstvenoj inicijativi, a povodom informacija iz medija da je u Vranju u porodičnom nasilju muškarac pokušao nožem da ubije…


Tači: "Ako se nešto desi u pregovorima sa Srbijom, desiće se ove godine. Ako se ne desi..." - BIGportal.ba\nTači: “Ako se nešto desi u pregovorima sa Srbijom, desiće se ove godine. Ako se ne desi…”\n21 Februara, 2020 21 Februara, 2020 045\n“Ako se nešto desi u pregovorima sa Srbijom, desiće se ove godine. Ako se ne desi ove godine, plašim se da ćemo izgubiti decenije”, kaže Tači za BBC na srpskom.\nPolitička teorija govori da svaka vlast krupne poteze i odluke donosi u prvoj godini mandata, da bi do sledećih izbora mogla da upravlja njenim eventualnim posledicama, a predsednik tzv. Kosova za nešto više od mesec dana ulazi u finalnu godinu petogodišnjeg mandata.\nTaj mandat je, podseća se u tekstu BBC-ja, bio obeležen nedovršenim pregovorima Beograda i Prištine.\nIako ostali učesnici u pregovorima tvrde da nema pritiska i žurbe, Tači objašnjava da je završna godina prvog mandata američkog predsednika Donalda Trampa najbolje vreme za dogovor na Balkanu. “Ne mislim da ćemo moći ponovo da zadobijemo pažnju predsednika Trampa, SAD i njegovog tima.\n“Ovaj povratak pažnje SAD na naš region je dar od boga i za Kosovo, i za Srbiju – moramo to iskoristiti”, rekao je on.\nTači je bio učesnik i briselskih pregovora sa srpskim predsednikom Aleksandrom Vučićem koje je predvodio prethodni saziv Evropske komisije, a koji do sada nisu doneli konačni dogovor, ali jesu niz sporazuma od kojih su neki i sprovedeni. Drugim rečima, navodi BBC na srpskom, iskustvo Hašima Tačija u pregovorima sa Srbijom broji se decenijama.\nGotovo da nije bilo pregovaračkog stola za kojim on nije sedeo još od 1999. godine, kada se kao jedan od lidera Oslobodilačke vojske Kosova pojavio kao deo delegacije u Rambujeu.\n“Nikad nismo bili bliži dogovoru jer su se mnogi drugi procesi završili – Kosovo je slobodno i nezavisno, a Srbija zna za nezavisnost Kosova. U isto vreme, veoma smo daleko – puno će zavisiti od lidera obe zemlje, da li će uložiti u budućnost ili će ostati taoci prošlosti”, kazao je kosovski predsednik.\nSa Aleksandrom Vučićem razgovarao je sa predsedničke funkcije u pregovorima koje je predvodila nekadašnja evropska komesarka Federika Mogerini, ali su se njih dvojica sretali na različitim međunarodnim forumima i kada pregovori, navodno, nisu postojali.\n“Nemam poseban, lični odnos sa predsednikom Vučićem – mi smo predsednici nezavisnih država, izabrani na legitiman način, a ja promovišem stavove moje zemlje na svakom forumu i pred svim zvaničnicima, uključujući i predsednika Srbije. Imali smo razlike u prošlosti, one postoje i danas, ali ovo ne bi trebalo da nas spreči da kao dva predsednika razgovaramo o budućnosti”, kazao je Tači.\nU budućnosti, Tači smatra da ni Kosovo ni Srbija ne mogu računati na članstvo u Evropskoj uniji (EU) bez konačnog sporazuma. “Ako protraćimo ovu priliku, plakaćemo pred kapijama Brisela, ali to nikoga neće brinuti ni interesovati”, zaključuje on.\nGrenel potvrdio da će na novoj funkciji biti samo nekoliko sedmica


Nove optužbe američkih demokrata na račun Rusije - Sputnjik Srbija\n07:25 27 Januar 2021\n22:33 18.01.2019 (osveženo 22:44 18.01.2019) Preuzmite kraći link\nU aprilu prošle godine Nacionalni komitet Demokratske partije SAD je podneo sudu tužbu protiv Vlade Rusije, Glavne uprave Generalštaba Oružanih snaga Rusije (GRU), preduzetnika oca i sina Agalarovih, osnivača Vikiliksa Džulijana Asanža, kao i protiv izbornog štaba predsednika SAD Donalda Trampa i njegovog zeta Džareda Kušnera.\nTužba je povezana s hakerskim napadima iz 2015. i 2016. godine i pretpostavkama da je Trampov štab učestvovao u zaveri sa ciljem da se nanese šteta demokratama i da pojača svoj rejting u predizbornoj kampanji.\nU petak su demokrate optužbama dodale pretpostavku o hakerskom napadu u novembru prošle godine, u vreme prelaznih izbora za Kongres SAD.\n„U novembru 2018. godine desetine adresa elektronske pošte Nacionalnog komiteta Demokratske stranke su bil su cilj kampanje ’spirfišinga‘ (pošiljka sa virusom), iako nema dokaza da je taj napad bio uspešan. Sadržaj tih elektronskih pisama i vreme slanja podudarali su se s kampanjom ’spirfišinga‘, koju su vodeći eksperti za sajber-bezbednost povezali s ruskom obaveštajnom službom“, navedeno je u dopuni tužbe.\n„Na taj način je ruska obaveštajna služba verovatno ponovo pokušala nezakonito da upadne u kompjutere Nacionalnog komiteta Demokratske stranke u novembru 2018. godine“, navedeno je u saopštenju.\nhakerski napadi, izbori u Americi, tužba, Demokratska partija SAD, Republikanska stranka SAD, Donald Tramp


Borelj: Postoji samo jedan dijalog između Beograda i Prištine - European Western Balkans\nBRISEL – Visoki predstavnik Evropske unije (EU) za zajedničku spoljnu politiku i bezbednost Đuzep Borelj izjavio je u intervjuu za Radio Slobodna Evropa (RSE), da postoji samo jedan dijalog između Beograda i Prištine i da bi svi trebalo da idu u istom pravcu. On je dodao da EU računa na Sjedinjene Američke Države (SAD) kao na pouzdanog i dobrodošlog partnera u regionu.\nUpitan da li se vode dva paralelna dijaloga s obzirom na to da se čini da se SAD brže kreću po tom pitanju, Borelj odgovara da postoji samo jedan dijalog i da ga je EU olakšala od kada je započeo 2011.\n“Da bismo postigli napredak, svi treba da idemo u istom pravcu i želim da imamo zajednički pristup, a ne da dupliramo postojeće mehanizme. SAD imaju iste ciljeve kao i mi i na SAD računamo kao na pouzdanog i dobrodošlog partnera u regionu. Iduće godine biće deseta godina otkako je Generalna skupština Ujedinjenih nacija pozdravila ulogu Evropske unije u olakšanju dijaloga između Prištine i Beograda. Institucionalno gledano, prema odluci Ujedinjenih nacija, postoji samo jedan dijalog i Evropska unija je posrednik u tom dijalogu”, navodi Borelj za RSE i podseća da je EU imenovala specijalnog predstavnika za Balkan, a posebno za dijalog Prištine i Beograda Miroslava Lajčaka.\nBorelj je naglasio da je Lajčak iskusan diplomata i da će nastaviti svoj kurs diplomatske aktivnosti pod njegovim ličnim angažmanom.\nMeđutim, RSE ističe da su SAD same postigle dogovore između Srbije i Kosova, referišući se na potpisane sporazume o železnici i autoputu.\n“Nas ne interesuje šta drugi mogu učiniti jer pretpostavljam da svi guraju u istom pravcu. Ovo nije takmičenje u lepoti između Evropske unije i Sjedinjenih Država. Trudimo se da olakšamo dijalog, pokušavamo da pomognemo u rešavanju problema na Zapadnom Balkanu i svaka pomoć će biti dobrodošla”, navodi Borelj.\nDezinformacije o COVID-19 izvor zabrinutosti\nVisoki predstavnik EU istakao je da nakon rastućih dezinformacija o vrednostima EU poslednjih godina, EU radi na uspostavljanju snažnijeg i više strateškog pristupa komunikaciji i borbi protiv dezinformacija i lažnih vesti, piše RSE.\nUpitan o kritikama koje su poslednjih nekoliko dana upućene Evropskoj službi za spoljne poslove da su bili pod pritiskom Kine da promene svoje dokumente i prezentaciju kineskih dezinformacija u vezi sa COVID-19, Borelj odgovara da nijedan dokument nije menjan.\n“Mnogo radimo na tome da naša komunikacija bude efikasnija. Da, u to vreme bilo je nekih vesti u štampi koje su stvorile neku, recimo, konfuziju. I zato sam tražio da odem u Odbor za spoljne poslove Evropskog parlamenta da razjasnimo šta se dogodilo. Uveravam vas da nijedan dokument Službe za spoljne akcije Evropske unije nije izmenjen zbog pritiska bilo koga”, ističe Borelj.\nOn je ipak naglasio da, kako piše u dokumentima, postoje akteri u masovnom širenju dezinformacija u Evropi o COVID-19 koji su manje ili više povezani sa državnim institucijama uglavnom iz Rusije i u manjem stepenu iz Kine.\n“Ali moramo biti veoma oprezni kada govorimo o dezinformacijama, jer dezinformacijom možemo nazvati i ono što je, zapravo, samo učešće u bici narativa o kojima govorim, od kojih neki pokušavaju da se predstave kao efikasan partner u borbi protiv korona virusa, pokazujući koliko pomažu drugima. Znate, svaka pomoć je dobrodošla. Problem nije u pružanju pomoći i pohvalama za pomoć koja se nudi. Dezinformacije i lažne vesti povezane su sa stvarima koje nisu istinite i mi moramo napraviti jasne razlike između onoga što su samohvališuće aktivnosti – što je deo javne diplomatije i ne može se osporiti, jer više ili manje svi pokušavaju da predstave dobru sliku o sebi – i onoga što su stvari koje se ne mogu prihvatiti jer su lažne i jer pokušavaju da okrive druge”, ističe Borelj i navodi da je to ono što EU pokušava da učini, da predstavi realnost i da ospori ono što nije istina.\nLažna vest je laž i ona je različita od mišljenja, a a izvor zabrinutosti jesu dezinformacije koje predstavljaju pretnju po zdravlje ljudi, zaključuje Borelj.\nCOVID-19dezinformacijeDijalog Beograda i PrištineĐuzep BoreljKinaRusijaSAD\nGlasanje u Sobranju: Reakcije i naredni koraci


8. april 2019. Predsednica Narodnе skupštine Maja Gojković na Konferenciji predsednika parlamenta Evropske unije i predsednika parlamenata zemalja kandidata\nGojković je na Konferenciji istakla da samo sa Zapadnim Balkanom kao njenim integralnim delom, EU može biti jedinstvena, celovita i sigurna.\nGojković je, govoreći na temu susedstva Evropske unije, ukazala da i današnja tema državama kandidatima za članstvo, daje nadu i ohrabrenje da ostaju u fokusu politika Evropske unije uprkos izazovima sa kojima se Unija suočava, a koji zahtevaju otvorenost u dijalogu, mudrost u izboru rešenja, hrabrost u njihovom sprovođenju i solidarnost u podnošenju posledica.\nPredsednica Skupštine Srbije je naglasila da je važno da perspektiva punopravnog članstva bude kredibilna za Zapadni Balkan, sa vidljivim ciljevima koje postavlja stabilna i snažna EU, polazeći od principa i vrednosti na kojima je ovaj veliki i jedinstveni projekat zasnovan.\n„Kao predsednica parlamenta države koja je kandidat za članstvo, želim da naglasim da je Republika Srbija posvećena dijalogu i saradnji po svim otvorenim pitanjima u našem regionu jer je to jedini put prevazilaženja problema, očuvanja stabilnosti i stvaranja sigurne budućnosti za naše građane.“, poručila je Gojković.\nGojković je rekla da Srbija očekuje da EU, kao posrednik u dijalogu između Beograda i Prištine, utiče na ukidanje odluke o uvođenju taksi na srpske proizvode kao i proizvode iz BiH.\n„Reč je o nezakonitoj meri koju Priština primenjuje već šest meseci. Osuda i ukidanje ove mere poslalo bi jasnu poruku o neprihvatljivosti jednostranih i radikalnih mera i omogućilo bi nastavak dijaloga sa ciljem postizanja obostrano prihvatljivog rešenja“, rekla je Gojković i navela da je Beograd spreman na nastavak dijaloga bez obzira što druga strana nije ispunila do sada preuzete obaveza.\n„To činimo kako bi dali vredan doprinos Uniji u jednoj od njenih najuspešnijih politika - politici proširenja. Naša puna privrženost procesima integracija, zasnovana je na uverenju da su svi napori, nekada teške mere, u najboljem interesu građana našeg regiona, ali i u interesu EU“, istakla je Gojković.\nNa dvodnevnoj konferenciji učestvuju predstavnici svih nacionalnih parlamenata Evropske unije, među kojima i 30 predsednika parlamenta zemalja EU i zamalja kandidata - Srbija, Crna Gora, Severna Makedonija, Albanija i Turska.\nKonferenciju predsednika parlamenata EU otvorili su predsednik Parlamenta Austrije Volfgang Sobotka i potpredsednica Evropskog parlamenta Mejred Mekginis, a debatovaće se na teme „Evropska unija i njeni susedi“, kao i „Evropska unija pred izborima za Evropski parlament 2019. godine, dalji razvoj saradnje između nacionalnih marlamenata i evropskih institucija“.\nU delegaciji Narodne skupštine je i potpredsednik Parlamenta Veroljub Arsić.


Dan muškaraca | ARS BIH\nMeđunarodni dan muškaraca se obilježava 19. novembra od 1999. godine u 50 zemalja svijeta na svim kontinentima, Bosna i Hercegovina već drugu godinu zaredom obilježava ovaj dan.\nCiljevi obilježavanja Međunarodnog dana muškaraca uključuju unapređenje zdravlja muškaraca, mladića i dječaka, unapređenje mira, sigurnosti i kvaliteta života, harmonizaciju odnosa među spolovima, promociju ravnopravnosti spolova, te naglašavanje pozitivne uloge muškaraca u društvu. Takođe ovaj dan se obilježava u cilju promoviranja pozitivnih primjera uloge muškaraca u društvu, te njihovih dostignuća i doprinosa zajednici, porodici, braku i brizi oko djece.\nImajući u vidu izazove koje nameće borba za ostvarivanje ravnopravnost spolova, Agencija za ravnopravnost spolova BiH je prepoznala muškarce kao ključne partnere u ovom procesu. Kao i njegov prethodnik, drugi Gender akcioni plan Bosne i Hercegovine za period 2013.- 2017. previđa uključivanje muškaraca u promociji ravnopravnosti spolova, odnosno značaj njihove uloge.\nObzirom da su neravnopravnost spolova i diskriminacija na osnovu spola pitanja koja utiču na ostvarivanje prava i žena i muškaraca, radi efikasnog rada na otklanjanju neravnopravnosti spolova i diskriminacije na osnovu spola, neophodno je poticati veće uključivanje muškaraca kao saveznika. Uključivanje muškaraca i dječaka u sve segmente ravnopravnosti spolova dovodi do smanjenja nasilja u kojima su počinitelji muškarci, vodi ka unapređenju partnerskih i porodičnih veza, jača inicijative ženskog pokreta, utiče na poboljšanje zdravlja i žena i muškaraca, dječaka i djevojčica sa ciljem ubrzanja i efikasnosti svih drugih intervencija na polju ravnopravnosti spolova.


U fotografijama: Izbori u Srbiji : Južne vesti\nU fotografijama: Izbori u Srbiji\n16:12, 21. 6. 2020.\nU Srbiji se danas održavaju parlamentarni, pokrajinski i lokalni izbori, pomalo u senci pandemije korona virusa.\nBroj obolelih u Srbiji je u porastu poslednjih dana, ali uprkos tome, nisu uvedene obavezne zaštitne mere tokom izbornog procesa, već se sve svodi na preporuke biračama da drže fizičku distancu, noce maske i rukavce, koriste dezinfekciona sredstva i ne zadržavaju se duže od 15 minuta.\nBiračka mesta zatvaraju se večeras u 20 sati, a Vladan Dimitrijević, predsednik Republičke izborne komisije rekao je da će prve preliminarne rezultate saopštiti oko 23 sata.\nIzborni proces nadgledaju posmatrači Kancelarije za demokratske institucije i ljudska prava (ODIHR) i Evropske mreža za organizacija za nadgledanje izbora (ENEMO), kao i nevladine organizacije Centar za istraživanje, transparentnost i odgovornost (CRTA) i Centar za slobodne izbore i demokratiju (CESID).\nDok predstavnici Republičke izborne komisije navode da za sada nisu primećene veće nepravilnosti, posmatrači organizacija CRTA i CESID tvrde da je bilo incidenata na biračkim mestima u različiti gradovima širom Srbije.\nIzbori u Srbiji: Do 12 sati glasalo 18,3 odsto birača\nČlanovi biračog odbora UV lampom proveravaju da li je neko već glasao\nFotografije sa pojedinih biračkih mesta u Beogradu, Zaječaru i Boru pokazuju koliko se i da li birači pridržavaju tih preporuka.\nGlasanje iza paravana na beogradskoj opštini Stari grad\nGlasanje je počelo u sedam ujutru, a biračka mesta zatvaraju se u 20 časova\nIzbori su prvobitno raspisani za 26. april, ali su odloženi zbog pandemije korona virusa\nDetalj sa glasačkog mesta u Boru na istoku Srbije\nRepublička izborna komisija dužna je da zvanične rezultate saopšti najkasnije do 25. juna u 20 časova\nPreporuka za držanje distance u Boru\nNa listiću je ukupno 21 partija i koalicija. Blok opozicionih partija predvođenih Savezom za Srbiju bojkotuje izborni proces\nNa biračkom mestu i na 50 metara od biračkog mesta zabranjeno je isticanje simbola političkih stranaka i drugog propagandnog materijala\nSvaki birač, kandidat i podnosilac izborne liste ima pravo da Republičkoj izbornoj komisiji podnese prigovor zbog povrede izbornog prava, i to u roku od 24 časa od trenutka kada je došlo do nepravilnosti\nJedno od biračkih mesta u Zaječaru


Nova aplikacija Privredne komore za instant bezgotovinsko plaćanje – Elektronsko bankarstvo\nNova aplikacija Privredne komore za instant bezgotovinsko plaćanje\nPrivredna komora Srbije predstavila je PKS instant PAY aplikaciju za bezgotovinsko plaćanje, koja je usmerena na modernizaciju poslovanja preduzetnika i MPS.\nPredsednik grupacije Privredne komore Srbije za razvoj platnih kartica i digitalnih plaćanja Branislav Popović, rekao je da će u budućnosti alternativni načini plaćanja postati dominantni.\n„U budućnosti će se kartice zameniti nekim drugim kanalima plaćanja, ali su sada i dalje dominantne“, rekao je on i dodao da je Srbija lider u regionu po instant plaćanjima sa računa na račun u realnom vremenu.\n„PKS je razvila sopstvenu instant-pay aplikaciju koja će omogućiti da je trgovci vrlo jednostavno skidanjem aplikacije sa play-stora i instaliraju u nekoliko klikova, registruju je besplatno, i da tako omoguće klijentima da na svom prodajnom mestu realizuju plaćanje preko tog drugog mesta“, rekao je Popović.\nKatarina Ocokoljić, sekretar Udruženja za bankarstvo, osiguranja i druge finansijske institucije PKS naglasila je da se grupacija zalaže za sve više bezgotovinskih plaćanja.\n„Aplikacija PKS je potpuno besplatna za trgovce kako bi se podstaklo povećanje bezgotovinskih načina plaćanja, a samim tim i suzbijanje sive ekonomije“, rekla je ona i dodala da je aplikacija trenutno u testnoj fazi kod banaka i da će zatim uslediti Atestiranje kod Narodne banke Srbije posle „čega će biti spremna za produkciju“.\nbranko\t2019-06-18T09:53:14+00:00\t17-06-2019|Tagovi: Aplikacija, APR, Digitalizacija, Digitalno bankarstvo, e-trgovina, Internet bankarstvo, Kartice, PKS|


Spremite se - Srbija pravi automobil bez vozaèa - B92.net\nSpremite se - Srbija pravi automobil bez vozaèa\nBeograd -- Ministarstvo trgovine, turizma i telekomunikacija radi na pripremi projekta za kretanje automobila bez vozaèa, u saradnji sa kolegama iz Grèke i Bugarske.\nIzvor: Tanjug sreda, 21.11.2018. | 10:00 -> 11:00\nTo je ono što nam omoguæava 5G mreža, za koju se Srbija veæ godinama priprema, izjavila je pomoænica ministra Irina Reljin.\nNa telekomunikacionom forumu Telfor, Reljinova je istakla da oèekuje da æe se krajem sledeæe ili najkasnije poèetkom 2020. godine u Srbiji obaviti aukcija za spektar 5G sistema.\n"Postavlja se pitanje zašto je 5G mreža aktuelna. Zato što 5G mrežom dobijate bezbroj servisa. Evo na primer, Ministarstvo trenutno radi na pripremi jednog projekta za kretanje automobila bez vozaèa i to u prekograniènom procesu. Mi to radimo sa Bugarskom i Grèkom, jer želimo da se Srbija kao prva zemlja van EU ukljuèi u takve projekte", rekla je Reljinova.\nS obzirom na to da 5G mreža zahteva veæu infrastruktru i izgradnju novih baznih stanica u urbanim i ruralnim sredinama, Reljinova istièe da Ministarstvo trenutno sa mobilnim operaterima iz Srbije, a pre svega s Telenorom, radi merenje koje æe pokazati da li ta mreža šteti životnoj sredini.\n"Merenje æe nam pokazati da li je zaista štetnost 5G sistema i novih sistema toliko velika. Mi mislimo da nije i da ona donosi mnogo koristi našem graðanstvu", podvukla je Reljinova.\nIstièe da su se merenja priliom dolaska novih sistema uvek radila, te da je to sluèaj i sada sa 5G mrežom, koja donosi nove antene i da merenja zbog toga mora biti uraðeno prezicno. Reljinova navodi da æe izgradnja infrastrukture za 5G mrežu poèeti u ruralnim sredinama, duž auto-puteva.\nPrema njenim reèima, smanjenje zraèenja tih antena opada sa kvadratom rastojanja i dodaje da je opasnost od baznih stanica manja nego opasnost od mobilnih telefona, koja èesto koristimo pogrešno ili ih dajemo deci.\nDirektor Telekoma Srbija Predrag Æulibrk je istakao da su se proteklih godinu dana desile velike promene kako na domaæem, tako i na globalnom telekomunikacionom tržištu, jer je, kaže, došlo do pomeranja granica izmeðu tradicionalnih telekomunikacionih kompanija i ostalih bliskih ili manje bliskih industrija.\nKaže da se to najbolje vidi kroz kupoprodaju aktivnosti u Evropi i Americi, ali i kroz aktivnosti velikih kompanija koje ne pripadaju telekomunikacionoj industriji, kao što su Amazon, Fejsbuk i Gugl, koje se sve više okušavaju u segmentu video-distribucije.\n"Sve se to dešava sa ciljem - osvojiti korisnika, posesivno ga èuvati za sebe, zadovoljiti sve njegove potrebe i stvoriti mu sliku da zaista sve što mu je potrebno dobija", rekao je Æulibrk.\nIstièe da Telekom Srbija, takoðe, nije pasivna kompanija u tom pogledu, jer je njen cilj, kaže, da oèuva i ojaèa lidersku poziciju.\nNavodi da je u toku realizacija strateške inicijative "milion plus" koja podrazumeva dostizanje više od milion korisnika interneta i televizije u narednom periodu, a to, kaže Æulibrk, kompaniji postavlja zadatak da bude "investiciono agresivnija". Najavio je da æe do kraja godine Telekom Srbija pustiti u rad i novu platformu za distribuciju televizije putem satelitskih tehnologija.


Osnovna škola u Sečnju dobila teretanu na otvorenom | Dunav Televizija\nNaslovna Vesti Društvo Osnovna škola u Sečnju dobila teretanu na otvorenom\nPokrajinski sekretar za sport i omladinu Vladimir Batez posetio je Srednju školu Vuk Karadžić u Sečnju, gde je uz pomoć sredstava iz sekretarijata i opštine Sečanj izgrađena teretana na otvorenom.\nRadovi na izgradnji teretane na otvorenom u dvorištu srednje škole Vuk Karadžić u Sečnju završeni su prethodnih dana, a teretana se već koristi u okviru nastavnih aktivnosti.\n“Sečanj je sportsko mesto pre svega, ljudi vole sport i ovo je veliko ne samo za našu školu i za nastavu koja nam je zaista važna da podignemo kvalitet nastave, već za čitavo mesto i okruženje. Pre svega u celoj opštini ovo je jedinstveno nešto što sada mi imamo i za sve je otvoreno i svi su dobrodošli”, kaže Danijela Aleksić, direktor Srednje škole Vuk Karadžić.\nTeretana na otvorenom nakon nastave biće na raspolaganju i ostalim stanovnicima Sečnja, gde sport oduvek važi za bitan segment života.\n“Uspeli smo da deci obezbedimo mogućnost da imaju teretanu na otvorenom, pogotovo usled okolnosti koje su nas zadesile da teretane ne mogu da rade. Sami možete da osetite koliko je to dobro i značajno za ovu decu koja idu ovde u školu”, ističe Predrag Rađenović, predsednik opštine Sečanj.\nCilj pokrajinskog sekretarijata za sport jeste da kroz konkurse i u narednom periodu pomažu školama za adaptaciju, saniranje i opremanje sportskih objekata širom Vojvodine.\n“Jedan novi sadržaj, vežbanje na otvorenom pre svega i za sportiste i za sve one koji vole zdrav život i fizičku aktivnost, tako da sa relativno malo sredstava dobili smo stvarno jednu lepu teretanu na otvorenom. Vrednost projekta koje je odobren je 882 hiljade dinara” , kaže Vladimir Batez, pokrajinski sekretar za sport i omladinu\nPrilikom posete srednjoj školi Vuk Karadžić u Sečnju Batez je uručio i poklon lopte i sportsku opremu za školu.\nPrethodni tekstMigranti u tovarima maslina, čarapa i guma\nSledeći tekstKuglaški klub “Hajduk” takmiči se u prvoj srpskoj ligi\nBrojne aktivnosti za korisnike dnevnog boravka u Kovačici


Građani EU mogu da tuže državu zbog zagađenja vazduha\nFoto: Court of Justice of European Union\nGrađani Evropske unije mogu da tuže države i dobiju nadoknadu zbog narušenog zdravlja koje je prouzrokovano zagađenjem vazduha, saopštio je Evropski sud pravde. Pravnu polemiku izazvao je slučaj jednog stanovnika Pariza koji tuži državu Francusku i traži odštetu od neverovatnih 21 miliona evra!\nPrvobraniteljka Juliane Kokott iz Evropskog suda pravde izjavila je da postoji pravni osnovi prema kojima države članice Evropske unije mogu da budu odgovorne za štetu po zdravlje građana uzrokovanu prekomernim zagađenjem vazduha.\nObaveza država članica je da poštuju granične vrednosti za zaštitu kvaliteta vazduha i poboljšaju kvalitet vazduha, što ima za cilj da se zaštiti zdravlje i prava građana, navodi se u saopštenju Evropskog suda pravde.\nPrekoračenje graničnih vrednosti uglavnom pogađa određene grupe koje žive ili rade u posebno zagađenim područjima, često niskog socio-ekonomskog statusa, objasnila je pomenuta opšta pravobraniteljka iz suda u Luksemburgu.\nTužba iz Pariza stigla do Evropskog suda pravde\nKokott je iznela svoje mišljenje povodom tužbe koju je pokrenuo jedan stanovnik Pariza, koji traži od Francuske odštetu u iznosu od 21 milion evra.\nPrema tvrdnjama tužitelja, sve veće zagađenje vazduha u pariskoj aglomeraciji narušilo je njegovo zdravlje. Oštećeni navodi da je Francuska odgovorna što nije obezbedila poštovanje graničnih vrednosti koje se jednoobrazno primenjuju u celoj Evropskoj uniji.\nTužitelj tvrdi da je Francuska odgovorna za narušeno zdravlje jer nije obezbedila poštovanje graničnih vrednosti koje se jednoobrazno primenjuju u celoj Evropskoj uniji\nEvropski sud pravde je 2019. utvrdio da su granične vrednosti azot-dioksida u pariskoj aglomeraciji premašivane od 2010. godine. Francuski Državni savet je utvrdio da su u Parizu limiti prekoračivani do 2020. kao i da je zabeleženo prekomerno prisustvo sitnih čestica tipa PM10 u vazduhu.\nUpravni apelacioni sud u Versaju, koji vodi ovaj spor, uputio je Evropskom sudu pravde pitanje da li i pod kojim uslovima pojedinci mogu tražiti od države naknadu za narušeno zdravlje prouzrokovano kršenjem graničnih vrednosti EU.\nZaštita prava je i zaštita zdravlja\nPovodom ovog slučaja, pravobraniteljka Kokott je istakla da prekoračenje graničnih vrednosti prema pravilima EU može dovesti do prava na odštetu od države.\nOna navela da građani mogu da dobiju kompenzaciju zbog narušenog zdravlja ukoliko su ispunjena tri uslova za odgovornost države za štetu prouzrokovanu pojedincima: da je prekršena vladavina prava EU, da je povreda tog pravila dovoljno ozbiljna i da postoji direktna uzročna veza između te povrede i štete koju su pretrpele te osobe.\nKokott: Građani mogu da dobiju kompenzaciju zbog narušenog zdravlja ukoliko su ispunjena tri uslova za odgovornost države za štetu prouzrokovanu pojedincima\nGranične vrednosti zagađujućih materija u vazduhu, kao i obaveze država da poboljšaju kvalitet vazduha prema direktivama EU, imaju za cilj da zaštite prava građana, a samim tim i zdravlje ljudi. Ako ove norme nisu ispoštovane, tvrdi Kokott, prvi uslov za tužbu je ispunjen.\nPovodom povrede pravila o zaštiti kvaliteta vazduha, Kokott smatra da se to odnosi na sve periode prekoračenja važećih graničnih vrednosti kada nije postojao zvanični plan poboljšanja kvaliteta vazduha.\nSložena povezanost sa zagađenjem\nStvarne poteškoće u ostvarivanju zahteva za obeštećenje su u dokazivanju direktne uzročne veze između ozbiljnog kršenja pravila o kvalitetu vazduha i specifične štete po zdravlje, navodi se u saopštenju Evropskog suda pravde.\nOštećeni mora da dokaže da je dovoljno dugo boravio u okruženju u kome su prekršeni evropski propisi o kvalitetu vazduha. Zatim, oštećeni mora dokazati direktnu uzročnu vezu između boravka na mestu gde je prekršena granična vrednost kvaliteta vazduha i potraživane štete, što zahteva stručnu medicinsku procenu.\nDržava može da dokaže da bi do prekoračenja graničnih vrednosti došlo čak i da je na vreme usvojila planove kvaliteta vazduha\nČak i da su svi ovi uslovi ispunjeni, napominje Kokott, država članica može da se oslobodi krivice time što će dokazati da bi do prekomerne zagađenosti vazduha došlo čak i da je na vreme usvojila planove kvaliteta vazduha koji ispunjavaju direktive EU.\nZagađenje glavna pretnja po zdravlje u EU\nKao deo Evropskog zelenog dogovora, EU najavljuje da će revidirati standarde za zaštitu vazduha kako bi se izbegle prekomerne koncentracije zagađenja i kako bi se regulativa bliže uskladila sa preporukama Svetske zdravstvene organizacije.\nPrema podacima Evropske agencije za životnu sredinu, zagađenje vazduha uzrokuje 300 hiljada slučajeva prevremene smrti godišnje u Evropi, što ga čini jednom od najvećih pretnji po ljudsko zdravlje na kontinentu.\nTagovi: aerozagađenje, CJEU, Evropski sud pravde, zagađenje vazduha, životna sredina\nPočetna » Vesti » Životna sredina » Građani EU mogu da tuže državu zbog zagađenja vazduha


Srpski treneri na praksi kod Mihajlovića - Domaći fudbal, Fudbal, Top News\nSrpski treneri na praksi kod Mihajlovića\nAleksandar Milosavljević 25.12.2013., 10:54\nVeliku privilegiju imala je grupa srpskih trenera koja gotovo sedmicu dana provela u trening kampu Sampdorije gde su na poziv Siniše Mihajlovića i Nenada Sakića pratili rad tokom jednog mikro ciklusa.\nSaša Nikolić, nekadašnji trener Železnika, Bežanije i Sloge iz Kraljeva, koji sada vodi FK Radnik iz Surdulice, zatim braća Nikola Stanković i Aleksandar Stanković imali su priliku da se do detalja upoznaju sa radom bivšeg selektora reprezentacije Srbije.\n„Stvarno je bilo neverovatno. Bukvalno smo imali pristup bilo kom delu kampa, a veliku čast učinio nam je Mihajlović kada nam je dozvolio da pratimo zatvoreni trening što je zaista prava retkost“ – započeo je razgovor za HotSport Aleksandar Stanković.\nTeško je barem kada je infrastruktura u pitanju napraviti poređenje između uslova ekipe iz Serije A i srpskih klubova, ali neke paralele ipak postoje.\n„Treninzi su slični, ali želja za radom, disciplina i profesionalizam su na nekom sasvim drugom nivou. Reći ću vam ovo, kada iskunsiji igrači na treningu uđu čvrsto u mlađe, ovi se odmah i bez pogovora podižu i nastavljaju sa radom. Jednostavno mesta priči nema što potvrđuje posvećenost radu“ – dodaje Stanković trener sa A licencom koji je radio kao Nikolićev pomoćnik u Bežaniji.\nStanković je takođe istako i specifičan način pripreme pred samu utakmicu.\n„Sve ono što je bitno već bude urađeno tokom jednog mikro ciklusa i praktično u svlačionici pred utakmicu nema šta posebno da se kaže. Mihajlovićevi pomoćnici zaduženi su za motivaciju igrača pred izalazak na teren, a vrlo intersantno je i što na ekranu u svlačionici emituju motivacioni video koji nije duži od minut, ali se stalno ponavlja i na kome se nalaze potezi provotimaca, uklizavanja, startovi, dodavanja… Praktično svi dobri potezi su izmontirani i tako se igrači psihološki podižu pred utakmicu“ – objasnio je na kraju mladi srpski stručnjak.\nAleksandar StankovićNenad SakićNikola StankovićSaša Nikolićsiniša mihajlović\nPrethodna vest Tipsa odustao od Čenaja (VIDEO)\nSledeća vest ‘Stara dama’ ponovo prati Maksimovića\nTipsa odustao od Čenaja (VIDEO)\n‘Stara dama’ ponovo prati Maksimovića


27. januar 2014. Delegacija Odbora za evropske integracije na sastanku predsedavajućih odbora za evropske poslove parlamenata država članica EU – COSAC\nUtorak, 28. januar 2014.\nOdržan sastanak predsedavajućih COSAC u Atini\nDelegacija Odbora za evropske integracije učestvovala je na sastanku predsedavajućih odbora za evropske poslove parlamenata država članica EU – COSAC, koji je organizovan u okviru grčkog predsedavanja Evropskom unijom, u Atini 26. i 27. januara 2014. godine.\nSastanak je otvorio predsednik Parlamenta Grčke Vangelis Meimarakis koji je u pozdravnom govoru istakao da se COSAC po peti put vraća u postojbinu demokratije, u trenutku kada se Evropska unija suočava sa demokratskim deficitom. On je naglasio da su svetska ekonomska kriza, nezaposlenost, pre svega mladih ljudi, kao i nepoverenje građana prema odlukama koje se donose u Briselu problemi sa kojima se součavaju sve države članice EU. Istakao je da ekonomska kriza zapravo predstavlja izazov za rešavanje problema i propusta u upravljanju, te da je potrebna jača saradnja nacionalnih parlamenata država članica sa institucijama Evropske unije, odnosno kontrola nad pitanjima koja se tiču evropskih politika.\nUčesnicima se obratio i zamenik predsednika Vlade i ministar spoljnih poslova Evangelos Venizelos, koji je predstavio prioritete grčkog predsedavanja Savetom EU. Na pitanje zašto politika proširenja država zapadnog Balkana nije na listi prioriteta, rečeno je da je to svakako cilj i istaknuta je podrška Srbiji u pristupnim pregovorima i nastavku procesa normalizacije Beograda i Prištine, koji su sastavni deo usvojenog Pregovaračkog okvira EU.\nZajednički je zaključeno da je ekonomska kriza uslovila brojne probleme, koji su se prelili i na ostale sfere života, ugrožavajući demokratski potencijal Evropske unije, i da je na političarima i institucijama da obezbede transparentnost i funkcionalnost sistema u skladu sa odredbama Ugvora iz Lisabona.\nNa sastanku je razmotren i Nacrt 21. izvještaja o radu COSAC-a, a u fokusu razgovora bila je politička situacija u Ukrajini.\nNa sastanku su učestvovale delegacije parlamenata država članica EU, delegacije parlamenata Srbije, Crne Gore, Makedonije i Islanda kao država kandidata za članstvo u EU, delegacija Parlamenta Norveške, koja je imala status specijalnog gosta, kao i predstavnici evropskih institucija.\nU Delegaciji NSRS bili su potpredsednica Narodne skupštine i članica Odbora za evropske integracije Gordana Čomić i član Odbora za evropske integracije Dragan Šormaz, koji su imali više bilateralnih susreta na marginama sastanka.